title: Työnohjaus

text: Työnohjaajaksi kouluttautuminen kestää minimissään kaksi lukuvuotta. Työnohjaajina toimii usean eri pohjakoulutuksen saaneita ammattilaisia. Yksi yleisimmistä on psykologin tutkinto. Työnohjaajina toimii myös runsaasti koulutettuja psykoterapeutteja, sairaanhoitajia, lääkäreitä, sosiaalityöntekijöitä, pappeja, opettajia ja monia muidenkin ammattialojen edustajia, kuten insinöörejä, ekonomeja ja juristeja.


title: Työnohjaus

text: Vuonna 1982 perustetun Suomen työnohjaajat ry:n (STOry) tehtävänä on saattaa yhteen eri alojen työnohjaajia ja toimia työnohjauksen puolestapuhujana.


title: Jonas Salk

text: Jonas Edward Salk (28. lokakuuta 1914 New York City, Yhdysvallat – 23. kesäkuuta 1995 La Jolla, Kalifornia, Yhdysvallat) oli yhdysvaltalainen lääkäri ja tutkija, joka oli tunnettu ensimmäisen menestyksekkään poliorokotteen kehittäjänä (ns. "Salkin rokote").


title: Jonas Salk

text: Salk työskenteli elämänsä aikana New Yorkissa, Michiganissa, Pittsburghissa ja Kaliforniassa. Uransa ehtoopuolella Salk keskittyi HIV-rokotteen kehittämiseen.


title: Jonas Salk

text: Salk ei tavoitellut rikkautta ja kuuluisuutta keksinnöillään, mikä näkyy hänen seuraavasta kuuluisasta lausumastaankin: "Kuka omistaa poliorokotteeni? Ihmiset! Voitko patentoida Auringon? ("Who owns my polio vaccine? The people! Could you patent the sun?").


title: Jonas Salk

text: Salk syntyi New Yorkissa köyhään perheeseen. Vanhemmat, Doran ja Daniel B. Salk, olivat venäjänjuutalaisia siirtolaisia. Salk suoritti lääkärintutkinnon New York Universityn College of Medicinessä kesäkuussa 1939.


title: Jonas Salk

text: Opiskeluaikanaan Salk tapasi tulevan puolisonsa Donna Lindsayn, jonka kanssa hän meni naimisiin 9. kesäkuuta 1939. He saivat kolme lasta: Peterin, Darrellin ja Jonathanin. He erosivat vuonna 1968. Vuonna 1970 Salk avioitui Pablo Picasson entisen rakastajattaren Françoise Gilotin kanssa.


title: Jonas Salk

text: Lääkäriksi valmistuttuaan Salk työskenteli ensin lääkärinä Mount Sinai School of Medicinessä New Yorkissa. Myöhemmin hän teki töitä Tri. Tommy Francisin viruslaboratoriolle University of Michiganissa Ann Arborissa. Vuonna 1947 hän siirtyi Pittsburghiin, Pennsylvaniaan, missä hän johti University of Pittsburghin virustutkimuslaboratoriota. 1950-luvulla Salk kehitti ja testasi ensimmäisen menestyksekkään poliorokotteen. Vuonna 1955 Salk aloitti rokotukset Pittsburgh's Arsenal Elementary Schoolissa Lawrencevillessa ja saavutti kansainvälistä kuuluisuutta miehenä joka oli voittanut polion.


title: Jonas Salk

text: Vuonna 1965 Salk jätti University of Pittsburghin ja perusti Salk Institute for Biological Studiesin La Jollaan, Kaliforniaan, missä tutkimus kohdistui molekyylibiologiaan ja genetiikkaan. Henkilökuntaan kuului useita tunnettuja henkilöitä kuten Jacob Bronowski ja Francis Crick. Salk johti instituuttia vuoteen 1985 jolloin hän jäi eläkkeelle.


title: Jonas Salk

text: Vielä ollessaan collegessa Salk alkoi vuonna 1938 työskennellä tohtori Thomas Francis, Jr. influenssarokotteen kehittämiseksi. Francis nimitettiin 1941 epidemiologiaosaston johtajaksi Michiganin yliopiston vasta perustettuun julkisen terveydenhoidon tiedekuntaan, ja Salk, joka oli vuonna 1942 saanut tutkijastipendin, siirtyi hänen mukanaan. Yhdessä he tekivät tutkimusta Together influenssarokotteen kehittämiseksi Yhdysvaltojen armeijan toimeksiannosta. Salkista tuli epidemiologian apulaisprofessori, ja hän jatkoi työtään virologian parissa.


title: Jonas Salk

text: Vuonna 1947 Salkista tuli Pittsburghin yliopiston virustutkimuslaboratorion johtaja. Hän jatkoi aikaisemmin aloittamaansa influenssarokotteen kehittämistä, mutta kiinnitti päähuomion poliovirukseen.


title: Jonas Salk

text: Tuohon aikaan uskottiin että immuniteetti voitiin saavuttaa ainoastaan potilaan aikaisemmin sairastaman elävän viruksen aiheuttaman vähintään lievän poliotartunnan jälkeen. Salk havaitsi, että vastoin yleistä uskomusta immuniteetti voitiin saavuttaa myös kontaktilla inaktiiviseen (tapettuun) virukseen. Salk tappoi polioviruksen formaldehydillä, mutta säilytti sen niin koskemattomana, että se laukaisi riittävän immuunivasteen. Salkin tutkimus kiinnitti National Foundation for Infantile Paralysisin (nykyään tunnettu nimellä March of Dimes Birth Defects Foundation) puheenjohtajan Basil O'Connorin huomion. Yhdistys päätti rahoittaa Salkin virusrokotetutkimusta.


title: Jonas Salk

text: Rokotetta testattiin ensimmäiseksi apinoilla HeLa-soluilla ja lopuksi D. T. Watson Home for Crippled Childrenin potilailla. Onnistuneiden testien jälkeen vuonna 1952 Salk testasi rokotettaan vapaaehtoisilla. kuten itsellään, laboratoriohenkilökunnallaan, puolisollaan ja omilla lapsillaan.


title: Jonas Salk

text: Vuonna 1954 Yhdysvalloissa alkoi kansallinen testaus kahdella miljoonalla 6–9-vuotiaalla lapsella, jotka tunnettiin nimellä "polio pioneers". Testaus oli yksi ensimmäisistä standardiksi muodostuvista kaksoissokkotutkimuksista lumelääkkeellä ja testattavalla aineella. Tulokset julkistettiin 12. huhtikuuta 1955: rokote oli tehokas ja turvallinen. Potilaat kehittäisivät immuniteetin poliolle kehon aikaisemman reaktion tuloksena kuolleelle virukselle.


title: Jonas Salk

text: Albert Sabinin kehittämä suun kautta otettava heikennettyä elävää virusta sisältävä rokote syrjäytti kuitenkin myöhemmin Salkin rokotteen suosituimpana poliorokotteena lähes koko maailmassa osittain sen helpomman jakelutavan takia (Salkin rokote annettiin pistoksena). Sabinin rokote lisensoitiin vuonna 1961.


title: Jonas Salk

text: Dr. Salk perusti viimeisinä vuosinaan yhdessä Kevin Kimberlinin kanssa The Immune Response Corporationin AIDSin vastaisen rokotteen kehittämiseksi ja patentoi p24-rokotteen nimellä Remune.


title: Jonas Salk

text: Jonas Salk kuoli 23. kesäkuuta 1995 La Jollassa 80-vuotiaana sydänkohtaukseen.


title: Trumpettijoutsen

text: Trumpettijoutsen ("Cygnus buccinator") on yksi maailman suurimmista vesilinnuista, se kasvaa hiukan pitemmäksi kuin kyhmyjoutsen. Se on eurooppalaisen laulujoutsenen lähisukulainen ja elintavoiltaan lähes täysin samankaltainen.


title: Trumpettijoutsen

text: Trumpettijoutsenkoiras voi painaa lähes 12 kiloa ja naaraskin noin kymmenen kiloa. Koiras voi olla 150 cm pitkä, naaras tyypillisesti kymmenkunta senttiä lyhyempi. Siipien kärkiväli on 190–250 cm.. Trumpettijoutsenen höyhenpeite on valkoinen ja sen nokka on kokonaan musta.


title: Trumpettijoutsen

text: Trumpettijoutsen elää Pohjois-Amerikassa. Laji ei ole uhanalainen; kannan arvioidaan olevan noin 18 000 yksilöä. Ennen eurooppalaisten tuloa lajin levinneisyysalue ja yksilömäärät olivat huomattavasti suurempia. Trumpettijoutsenen levinneisyysalue ulottui Alaskasta ja Pohjois-Kanadasta aina Indianan ja Montanaan asti. Mittava metsästys tuhosi kuitenkin joutsenkannan niin täydellisesti, että vuonna 1932 trumpettijoutsenia oli tiettävästi jäljellä vain 69 yksilöä.


title: Trumpettijoutsen

text: Montanaan ja Yellowstonen kansallispuistoon perustetut lajin suojelualueet pelastivat kuitenkin linnun sukupuutolta. Vaikka laji ei enää olekaan uhanalainen, seuraavat Yhdysvaltain luonnonsuojelujärjestöt silti tarkasti trumpettijoutsenen kannan muutoksia.


title: Trumpettijoutsen

text: Trumpettijoutsen pesii ensimmäisen kerran joskus jo kolmevuotiaana, mutta yleensä vasta 4-6 -vuotiaana. Pari pysyy yhdessä loppuelämänsä ajan ja laji voi elää 20-30-vuotiaaksi. Jos puoliso kuolee, leski avioituu uudestaan. Pari palaa yleensä pesimään samaan paikkaan vuodesta toiseen, jos ensi pesintä siinä on ollut tuloksellinen. Pari saapuu pesäpaikalleen heti jäiden sulettua. Kihlaparit eivät tavallisesti rakenna pesää ensimmäisen seurustelukevään ja -kesän aikana.


title: Trumpettijoutsen

text: Pesänrakennus alkaa huhtikuun puolimaissa ja kestää kaksi viikkoa. Pesän halkaisija voi olla yli 2 metriä. Naaras munii joka toinen päivä suuren valkeahkon munan, kunnes pesue on täysilukuinen eli 5-9 munainen. Ensikertalaisnaaras munii vähemmän munia kuin kokenut. Haudonta kestää 33-34 päivää ja vain naaras hautoo. Naaraan poistuessa pesältä syömään tai peseytymään se peittää munat pesäaineksilla. Koiras vartioi pesää naaraan poissa ollessa. Poikaset pysyttelevät pesässä 1-2 päivää ja lähtevät sitten uimaan ja etsimään itselleen ruokaa. Emot eivät ruoki niitä, vaan kuljettavat poikuetta eri puolilla reviirinsä vesialuetta. Poikasten ravintona ovat pääasiassa vesihyönteiset ja muut pienet selkärangattomat. 4-6 viikon ikäisinä poikaset alkavat syödä myös vesikasveja. Näihin aikoihin alkaa emolintujen sulkasato, jonka aktiivinen vaihe kestää noin kuukauden. 9 tai 10 viikon ikäisinä poikasten höyhenpuku on valmis ja lentokykyisiä ne ovat noin 15 viikon ikäisinä syyskuun loppupuolella. Joutsenperhe muuttaa yhdessä talvehtimisalueelle vähän ennen vesistöjen jäätymistä.


title: Mustakaulajoutsen

text: Mustakaulajoutsen ("Cygnus melancoryphus ") on Etelä-Amerikan ainoa joutsenlaji. Se on myös suosittu puistojen koristelintu.


title: Mustakaulajoutsen

text: Mustakaulajoutsen painaa keskimäärin viitisen kiloa ja on 110 cm pitkä. Sen siipien kärkiväli on noin 170 cm. Vartalon höyhenpeite on valkoinen, ja kaula on musta. Mustakaulajoutsenen silmän poikki kulkee valkoinen viiru, ja sen nokan päällä on punainen kyhmy.


title: Mustakaulajoutsen

text: Mustakaulajoutsenia elää pelkästään Etelä-Amerikassa, jossa niitä arvellaan olevan 26 000–100 000 yksilöä. Sen elinalueita ovat maanosan kuivahkot vuorenrinteet ja tasangot, joilla se pesii suurina parvina. Aikaisemmin levinneisyys oli huomattavasti laajempi, mutta ihmisasutuksen leviäminen on kutistanut niiden elinaluetta huomattavasti.


title: Kalliohyppijä

text: Kalliohyppijä ("Oreotragus oreotragus") on pieni afrikkalainen antilooppilaji. Nimensä mukaisesti se elää kivisillä ja kallioisilla alueilla. Levinneisyys ulottuu Etiopiasta Kapin niemimaalle. Kalliohyppijä on sukunsa ainoa laji ja sen kehityslinja on saattanut erota muista onttosarvisista jo mioseenikauden alussa. Tieteellinen nimi "Oreotragus" tulee kreikan sanoista "oros" ("vuori") ja "tragos" ("urosvuohi/pukki"), tarkoittaen "vuoripukkia". "Kalliohyppijä"-nimitys tulee hollannin tai afrikaansin kielen sanasta "Klipspringer", joka sananmukaisesti tarkoittaa kalliohyppijää. Laji liikkuu eniten varhaisaamulla ja myöhäisillalla, ja elää yleensä pareittain tai pieninä ryhminä.


title: Kalliohyppijä

text: Kalliohyppijä on pienehkö sorkkaeläin. Se on 75–115 senttimetrin pituinen ja 10–18 kilon painoinen. Säkäkorkeus on 45–60 senttiä ja hännän pituus 7–13 senttiä. Naaraat ovat hieman suurempia kuin urokset. Ruumis on lyhyt ja tanakkarakenteinen. Jalat ovat pitkät ja niiden päässä olevat sorkat ovat hyvin pitkät ja pystyt, ja eläin seisoo niiden tylppien kärkien varassa. Sorkat ovat reunasta kovemmat kuin sisäpinnasta, joten kalliohyppijä pystyy tukevasti seisomaan sellaisillakin kallioilla, joilla ei näytä olevan jalansijaa. Tämän lisäksi kalliohyppijät voivat harittaa sorkkansa levälleen, mikä tekee askeleista entistä varmempia sileillä ja jyrkillä rinteillä.


title: Kalliohyppijä

text: Kalliohyppijän turkki on tuuhea ja pörröinen, karvat ovat ontot ja karvanvaihtoa tapahtuu säännöllisin väliajoin, toisin kuin sen sukulaislajeilla. Turkin pohjaväri on oliivinkeltainen ja sitä laikuttavat yleensä harmaanmustat täplät, mutta värissä on vaihtelua. Vatsapuoli, korvat, leuka ja huulet ovat valkoiset. Korvien ulospäin näkyvän sisäpinnan luona on myös 3–4 mustaa säteittäistä juovaa. Turkin väri sulautuu ympäröiviin kallioihin. Kun kalliohyppijä on sairas tai sillä kuuma, se pörhistää karvojaan. Tämä saa sen näyttämään todellista kokoaan suuremmalta. Pää on kolmikulmainen ja kartiomainen. Kuono on lyhyt ja kiilamainen. Sarvet ovat pystyt ja keskimäärin 10 sentin, enintään 16 sentin pituiset. Naaraat ovat yleensä sarvettomia, mutta eräille Etiopian, Ugandan ja Tansanian kalliohyppijänaaraille kehittyy myös pienet sarvet. Lajilla on myös suuret, tummat silmänedusrauhaset. Hampaita on 32.


title: Kalliohyppijä

text: Kalliohyppijää tavataan melko laajalla alueella Afrikassa. Sen levinneisyys ulottuu Koillis-Sudanista, Eritreasta, Pohjois-Somaliasta ja Etiopian ylängöltä Etelä-Afrikkaan saakka. Lännempänä se elää myös Namibiassa ja Lounais-Angolassa. Erillisiä populaatioita on myös Kongon demokraattisen tasavallan kaakkoisosissa, Keski-Afrikan tasavallassa ja Nigeriassa.


title: Kalliohyppijä

text: Kalliohyppijä ei ole lajina uhanalainen, ja sitä tavataan lukuisilla luonnonsuojelualueilla. Kukoistavia kantoja on etenkin Etiopiassa, jossa vuoristoinen ympäristö tarjoaa paljon sopivia elinpaikkoja. Se on yleinen myös eteläisen Afrikan vuoristoseuduilla. Nigeriassa elävä populaatio on kuitenkin uhanalainen. Myös Burundista laji on mahdollisesti hävinnyt. Suuria lajiin kohdistuvia uhkia ei kuitenkaan ole. Kalliohyppijä elää myös suojelualueiden ulkopuolella sellaisilla alueilla, joilla metsästys ei ole intensiivistä. Elämällä vaikeakulkuisilla kallioilla ja rinteillä se välttyy kilpailulta karjan kanssa. Pienet, eristyneet kannat ovat kuitenkin alttiimpia metsästykselle ja kilpailulle vuohien kanssa, joten monet tällaiset kannat ovatkin hävinneet asutuilta seuduilta. Vuonna 1999 kannan kooksi arvioitiin noin 42 000 yksilöä.


title: Kalliohyppijä

text: Kalliohyppijä elää kivisessä ja kallioisessa maastossa, jossa on runsaasti matalaa aluskasvillisuutta. Niitä elää isojen yhtenäisten vuoristojen rinteillä, mutta myös tasankojen kukkulasaarekkeilla ja kalliorykelmillä sekä suurten jokien kanjoneissa. Elinpaikan valintaan vaikuttaa enemmän ravinnon määrä kuin saatavilla oleva suoja. Eristävän turkin ansiosta laji selviytyy hyvin vuoristossa. Kilimanjarolla sitä on tavattu 4 000 ja Merulla jopa 4 500 metrin korkeudessa. Etiopian ylängöllä se on noussut 4 380 metrin korkeuteen.


title: Kalliohyppijä

text: Kalliohyppijät ovat aktiivisimmillaan aikaisin aamulla ja myöhään illalla. Päivän kuumimman ajan ne viettävät leväten kivien varjossa. Erityisesti vuoristoissa ne lämmittelevät mielellään aamuauringossa. Kalliohyppijät elävät pareittain tai joskus harvoin pieninä ryhminä, ja mukana on myös poikanen. Satunnaisesti voi nähdä kahdeksan tai jopa useamman yksilön ryhmiä, jotka pelästytettyinä kuitenkin hajoavat nopeasti takaisin omiin perheryhmiinsä. Yksin liikkuvat kalliohyppivät muodostavat alle 10 prosenttia kannasta, ja ovat lähes yksinomaan pariutumattomia uroksia. Uroksen ja naaraan pariside on hyvin vahva ja kiinteä. Pari pysyy yhdessä yleensä siihen asti kunnes toinen kuolee. Ne viettävät suurimman osan ajastaan vain muutaman metrin etäisyydellä toisistaan. Toinen niistä tähystää ympäristöä kumppanin ruokaillessa.


title: Kalliohyppijä

text: Kalliohyppijöiden elinpiiri on 7,5–49 hehtaaria. Alueen koko riippuu sademääristä ja on sitä pienempi mitä enemmän seudulla sataa. Ne puolustavat vimmatusti reviiriään ja poistuvat sieltä vain harvoin. Alueen rajat merkitään hajurauhasten eritteillä ja lantakasoilla. Hajurauhasilla tehdyt merkinnät näkyvät pienissä oksissa olevina mustina, kiiltävinä helminä. Urokset puolustavat reviiriään lajitovereilta esittelemällä sarviaan ja jahtaamalla tunkeilijaa. Taistellessaan ne iskevät ja puskevat päällään. Naaraat turvautumat taistelutilanteissa puremiseen. Uros on naarasta selvästi valppaampi ja voi seistä jopa puoli tuntia liikahtamatta ja tarkkaillen ympäristöään. Levottomina ne päästävät yhdessä duettona pientä lelutorvea muistuttavaa ääntä. Kalliohyppijät maistelevat mielellään toistensa naamarauhasista tihkuvaa, nopeasti kuivuvaa eritettä. Kalliohyppijöiden vihollisia ovat suurpedot, paviaanit, sakaalit, aavikkoilvekset, leopardit ja suuret käärmeet. Vasoja uhkaavat myös suuret petolinnut. Kalliohyppijä voi elää 15-vuotiaaksi.


title: Kalliohyppijä

text: Kalliohyppijä saa ravintonsa etupäässä kallionhalkeamissa ja louhikoissa kivien välissä kasvavista kasveista. Sen ravinto koostuu enimmäkseen pensaiden lehdistä, heinistä ja ruohoista, mutta myös silmuista, oksista, hedelmistä ja kuorista. Sadekaudella tärkeintä ravintoa ovat heinät. Tarvitsemansa nesteen ne saavat syömistään mehikasveista ja kasteesta, mutta myös juovat vettä tilaisuuden tullen.


title: Kalliohyppijä

text: Kalliohyppijöiden lisääntymisaika vaihtelee alueittain. Esimerkiksi Etiopiassa se on kausittaista, mutta Sambiassa jatkuvaa. Kosiessaan naarasta, uros nuolee naaraan takapuolta ja päästää heikkoa humisevaa ääntä. Kosioyritykseen aggressiivisesti suhtautuva naaras puree urosta. Naaraan kanto-aika on yli 7 kuukautta, jonka jälkeen se synnyttää kallionkolossa, tiheän kasvillisuuden joukossa tai muussa suojaisassa paikassa yhden vasan. Vasa pysyttelee näkymättömissä 2–3 kuukautta. Emo käy imettämässä sitä kolme tai neljä kertaa päivässä. Tämän jälkeen poikanen pysyy emon lähettyvillä ja saa siltä maitoa kaksi kertaa päivässä 7–8 minuutin ajan kerrallaan. Poikanen vieroitetaan 4–5 kuukauden iässä ja sille puhkeavat sarvet 6 kuukauden iässä. Täysikasvuinen siitä tulee 11–12 kuukauden kuluttua, ja vuoden vanhana se on myös sukukypsä. Sarvet kasvavat täyteen mittaansa kun kalliohyppijä on 17–18 kuukauden ikäinen.


title: Belgian Grand Prix 1984

text: Belgian Grand Prix 1984 oli Formula 1 -sarjan osakilpailu, joka ajettiin 29. huhtikuuta 1984 viimeistä kertaa Zolderin radalla Belgiassa. Edellisellä kaudella Belgian GP ajettiin Spassa, mutta vielä tässä kilpailussa palattiin Zolderiin. Kilpailun voitti Ferrarilla ajanut Michele Alboreto, jolle voitto oli kauden ensimmäinen.


title: Belgian Grand Prix 1984

text: Ferrarin Michele Alboreto sai F1-uransa ensimmäisen paalupaikan ajamalla Zolderin 4 262-metrisen radan aikaan 1.14,846, jolloin keskinopeudeksi muodostui 204,996 km/h. Toisesta lähtöruudusta lähti toinen Ferrari eli René Arnoux. Keijo Rosberg lähti kolmannesta ruudusta. Paalupaikalta lähtenyt Alboreto johti kilpailua koko ajan, eikä hän menettänyt johtoaan edes renkaidenvaihdon aikana.


title: Salme Laaksonen

text: Salme Laaksonen (s. 21. marraskuuta 1936 Suojärvi) on suomalainen näyttelijä.


title: Salme Laaksonen

text: Laaksonen on yksi Tampereen työväen teatterin pitkäaikaisimmista näyttelijöistä. Siellä hän on työskennellyt kymmeniä vuosia, eli suurimman osan työurastaan. Tämän lisäksi hän on näytellyt pieniä rooleja useissa TV2:n tuottamissa tv-sarjoissa 1960-luvulta aina 1990-luvulle saakka, etupäässä Jussi Niilekselän ohjauksessa ("Kotirappu" 1987, "Saastamoisen poika" 1989, "Elämän suola" 1996–1998).


title: Salme Laaksonen

text: Laaksosen ainoaksi elokuvarooliksi on jäänyt pieni parin minuutin näyttäytyminen Matti Kassilan niin ikään Tampereella kuvatussa trillerissä "Jäähyväiset presidentille" (1987). Valtion taiteilijaeläke Laaksoselle myönnettiin keväällä 2007.


title: Marko Niskala

text: Marko Niskala on suomalainen kosketinsoittaja. Hän soittaa hard rock -yhtye Leveragessa.


title: Joleon Lescott

text: Joleon Patrick Lescott (s. 16. elokuuta 1982) on englantilainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan hän on puolustaja.


title: Joleon Lescott

text: Lescott oli lähellä kuolla liikenneonnettomuudessa viisivuotiaana jäätyään auton alle koulunsa lähettyvillä. Vakavia päävammoja kärsineen Lescottin otsassa on edelleen selkeä arpi muistuttamassa tapahtumasta.


title: Joleon Lescott

text: Lescott aloitti ammattilaisuransa Wolverhampton Wanderersissa, jonka edustusjoukkueen riveissä debytoi 13. elokuuta 2000 ottelussa Sheffield Wednesdayta vastaan. Lescott oli tuolloin 17-vuotias. Kauden 2000–2001 päätteeksi Wolvesin fanit nimesivät hänet vuoden nuoreksi pelaajaksi. Saman tunnustuksen hän voitti myös seuraavalla kaudella.


title: Joleon Lescott

text: Lescottista alkoi tulla nopeasti Wolvesin avauskokoonpanon vakiomies ja kaudella 2002–2003 häneltä jäi vain yksi liigaottelu väliin. Samalla kaudella hän oli tärkeässä roolissa, kun Wolves nousi Valioliigaan. Valioliigakausi 2003–2004 oli kuitenkin pettymys, Lescott kärsi loukkaantumisista eikä pelannut kauden aikana ainuttakaan ottelua ykkösjoukkueessa. Wolves jäi liigan viimeiseksi ja putosi takaisin mestaruussarjaan.


title: Joleon Lescott

text: Kauden 2005–2006 päätteeksi Lescott nimettiin mestaruussarjan kauden tähdistöjoukkueeseen ja hänet äänestettiin Wolvesin vuoden pelaajaksi.


title: Joleon Lescott

text: Lescott myytiin viidellä miljoonalla punnalla Evertoniinkesällä 2006. Siirtosumma koostui kahden miljoonan punnan kertakorvauksesta, kahden miljoonan punnan osamaksueristä ja yhden miljoonan punnan ottelumäärään sidotusta korvauksesta. Debyyttinsä hän teki elokuussa 2006 voitto-ottelussa Tottenham Hotspuria vastaan. Seuraavassakin ottelussa Lescott pääsi aloitukseen, kun Everton kohtasi historian 204:n kerran Merseysiden derbyssa Liverpoolin. Ottelu päättyi Evertonin 3–0 voittoon. Lescottista tuli nopeasti fanien suosikki ja ensimmäisen maalinsa hän teki 2. huhtikuuta 2007 1–1 tasapelissä Aston Villaa vastaan. Toisen maalinsa hän iski 13 vuorokautta myöhemmin Goodison Parkilla ottelussa Charltonia vastaan.


title: Joleon Lescott

text: Lescottin ensimmäinen kausi Evertonissa oli menestyksekäs ja pelaajat äänestivät hänet joukkueensa parhaaksi. Fanien valitsemassa vuoden pelaajatitteli -äänestyksessä Lescott jäi Mikel Artetan jälkeen niukasti toiseksi.


title: Joleon Lescott

text: Kausi 2007–2008 alkoi Lescottin kannalta maalien merkeissä hyvin, kun hän iski alkukauden kamppailuissa yhteensä 5 maalia (3 valioliigassa ja 2 UEFA Cupissa). Hän pelasi toisella kaudella peräkkäin kaikissa Evertonin valioliigaotteluissa, ja teki niissä kahdeksan maalia. Seuraavalla kaudella hän pelasi 36 valioliigaottelua ja teki neljä maalia.


title: Joleon Lescott

text: Lescott siirtyi elokuussa 2009 Manchester Cityn 27,5 miljoonan euron siirtosummalla. Hän pelasi Cityssä viisi kautta, mutta ottelumäärät jäivät selvästi pienemmiksi kuin Evertonissa. Enimmillään hän pelasi 31 valioliigaottelua kaudella 2011–2012, vähimmillään kymmenen kaudella 2013–2014. Mestarien liigassa hän pelasi City-vuosinaan kaikkiaan kymmenen ottelua, samoin Eurooppa-liigassa.


title: Joleon Lescott

text: Lescott voitti Cityssä Valioliigan mestaruuden 2012 ja 2014, FA cupin 2011 ja Liigacupin 2014.


title: Joleon Lescott

text: Lescott siirtyi ilmaisella siirrolla West Bromwichiin kesällä 2014. Ensimmäisellä kaudellaan hän pelasi 34 valioliigaottelua ja teki yhden maalin. Ura WBA.ssa jäi yhden kauden mittaiseksi. Lescott siirtyi naapuriseura Aston Villan riveihin syyskuussa 2015 siirtosumman ollessa 1,5 miljoonaa puntaa.


title: Joleon Lescott

text: Englannin maajoukkuetta Lescott on edustanut alle 18-vuotiaissa, alle 21-vuotiaissa, B-maajoukkueessa ja A-maajoukkueessa. B-maajoukkue debyyttinsä hän teki 25. toukokuuta 2007 ottelussa Albaniaa vastaan, kun hän tuli 73. minuutilla kentälle Readingin Nicky Shoreyn tilalle.


title: Joleon Lescott

text: 3. syyskuuta 2007 Englannin valmentaja Steve McClaren valitsi Lescottin EM-karsintaotteluihin Viroa ja Venäjää vastaan. 13. lokakuuta 2007 Lescott teki A-maajoukkuedebyyttinsä, kun hän tuli Viro-ottelussa puoliajalla kentälle Rio Ferdinandin tilalle. Venäjä-ottelussa Lescott pääsi aloitukseen, kun Englanti kärsi 2–1 vierastappion. Maaliskuussa 2009 Lescott valittiin Fabio Capellon valmentamaan Englannin maajoukkueeseen Slovakiaa ja Ukrainaa vastaan pelattuihin peleihin.


title: Joleon Lescott

text: Lescott pelasi EM-kilpailuissa 2012 Englannin kaikki neljä ottelua, ja teki Ranskaa vastaan ensimmäisen – ja toistaiseksi ainoan – maajoukkuemaalinsa. Hän pelasi maajoukkueessa viimeksi maaliskuussa 2013.


title: Shawn Harrison

text: Shawn Harrison (s. 28. joulukuuta 1973 Los Angeles, Kalifornia) on yhdysvaltalainen näyttelijä, joka tuli tunnetuksi televisiosarjasta Family Matters.


title: Shawn Harrison

text: Harrison aloitti näyttelemisen televiosiossa jo 13-vuotiaana esiintyen aluksi elokuvissa, jonka jälkeen hän siirtyi televisiosarjojen pariin. 1990-luvulla Harrison tuli tunnetuksi näyteltyään Waldo Geraldo Faldoa televisiosarjassa Family Matters. Sarjan aikana hän sai yhden Young Artist-ehdokkuuden vuonna 1993. Harrison esiintyi viimeisen kerran sarjassa vuonna 1996, jonka jälkeen hän teki lähinnä vieras esiintymisiä eri televisiosarjoissa, kuten Moesha, Eve ja Girlfriends. Vuonna 2006 Harrison sai ensimmäisen ääniroolin animaatiosarjasta Legion of Super Heroes, jossa hän toimii Timber Wolfin äänenä.


title: Valtteri Revonkorpi

text: Valtteri Revonkorpi on suomalainen rumpali. Nykyisin hän soittaa hard rock -yhtye Leveragessa. Revonkorpi on soittanut rumpuja myös Purity-yhtyeessä sekä toiminut Timo Rautiainen & Trio Niskalaukauksen kosketinsoittajana vuosina 1997–1999.


title: Pekka Lampinen

text: Pekka Lampinen on (s. 25. tammikuuta 1965) suomalainen basisti, joka aloitti basson soiton 12-vuotiaana. Ensimmäiset basistivaikuttajat olivat Gary Thain, Pave Maijanen, Cisse Häkkinen ja Martti Metsäketo. 80- ja 90-luvuilla hän soitti useissa jyväskyläläisissä rock-yhtyeissä sekä ravintola- ja tanssiyhtyeissä säestäen toistasataa koti- ja ulkomaalaista artistia mm. Irwin Goodmania, Matti Eskoa, Eino Gröniä, Kari Tapiota, Topi Sorsakoskea, Vesa-Matti Loiria, Delta Rhythm Boysia, Henry Theeliä jne. Hän opiskeli bassonsoittoa Jyväskylän Musiikkikoulussa Pekka Törmäsen johdolla ja toimi sessiomuusikkona lukuisissa äänityssessioissa. Vuonna 2005 Lampinen soitti Kontrassa. Vuosina 2005-2009 hän soitti hard rock -yhtye Leveragessa.


title: Moroni (profeetta)

text: Moroni on mormonismissa enkeli, joka ilmestyi 23. syyskuuta 1823 alkaen useita kertoja tulevalle profeetta Joseph Smithille. Ensimmäisellä käynnillään hän kertoi tälle, että Smithien asuintalon lähelle Kumoran kukkulalle New Yorkin osavaltiossa oli haudattu kultalevyjä, jotka sisälsivät Amerikan muinaisten asukkaiden aikakirjat sekä "iankaikkisen evankeliumin täyteyden". Enkeli Moronin kerrotaan näyttäneen Joseph Smithille kultalevyt, mutta hän ei saanut niitä haltuunsa, koska hän ei vielä ollut osoittautunut arvolliseksi. Moroni salli Smith ottaa levyt haltuunsa vasta useita vuosia myöhemmin. Smith kertoi kääntäneensä levyillä olleen, "reformoidulla egyptin kielellä" kirjoitetun tekstin urimin ja tummimin avulla englanniksi. Tämä käännös tunnetaan nykyään nimellä Mormonin kirja.


title: Moroni (profeetta)

text: Smithin lisäksi myös kolme Mormonin kirjan todistajaa, David Whitmer, Martin Harris ja Oliver Cowdery kertoivat nähneensä näyssä enkeli Moronin. Hän oli heidän kertomansa mukaan näyttänyt heille kultalevyt, joista Mormonin kirja oli käännetty, sekä sanonut Smithin laatiman käännöksen olevan oikea. Myöhemmin myös useat muut myöhempien aikojen pyhien liikkeet varhaiset kannattajat kertoivat nähneensä enkeli Moronin näyssä. Heidän joukossaan olivat esimerkiksi profeetta Smithin nuorempi veli Hyrum Smith sekä hänen vaimonsa Emma Hale Smith.


title: Moroni (profeetta)

text: Profeetta Joseph Smithin kertoman mukaan enkeli Moroni haki häneltä pois kultalevyt, kun Mormonin kirjan käännös oli valmis. Samoin hän haki pois urimin ja tummimin. Suurin osa myöhempien aikojen pyhistä uskoo kultalevyjen olevan vieläkin enkeli Moronin hallussa.


title: Moroni (profeetta)

text: Mormoniteologiassa katsotaan yleensä enkeli Moronin olevan ylösnoussut profeetta Moroni. Hän on Mormonin kirjassa kirjalle nimensä antaneen profeetta Mormonin poika, joka yhdessä isänsä kanssa johti kansansa nefiläisten viimeistä suurta taistelua laamanilaisia eli intiaaneja vastaan 300-luvun lopulla. Nefiläisten kärsittyä taistelussa katkeran tappion ja lähes koko nefiläisten sotajoukon tultua hävitetyksi Moroni hautasi isänsä neuvon mukaan kultalevyt, joihin Mormonin kirja oli kirjoitettu, maahan Kumoran kukkulalle. Hän myös täydensi kirjoituksen kirjoittamalla omaa nimeään kantavan Moronin kirjan sekä täydentämällä Eterin kirjaa, joka kertoo vedenpaisumuksen aikaisen jaredilaisten kansan saapumisesta Amerikan mantereelle. Samoin Moroni kirjoitti Mormonin kirjan nimiölehden.


title: Moroni (profeetta)

text: Moroni kertoo myös nähneensä näyssä Jeesuksen Kristuksen sekä useita näkyjä, jotka käsittelivät maailman tulevaisuutta ja eritoten viimeisiä päiviä ennen Jeesuksen toista tulemusta.


title: Moroni (profeetta)

text: Mormoniteologia on samaistanut enkeli Moronin myös Ilmestyskirjan 14:6:ssa mainitun taivaankannella lentävän enkelin kanssa, jolla on julistettavanaan maailmalle ikuinen evankeliumi. Torveen puhaltava enkeli Moroni on suosittu hahmo myöhempien aikojen pyhien liikkeessä, ja sitä on pidetty jopa liikkeen epävirallisena tunnuksena. Useimpien myöhempien aikojen pyhien temppelien tornin huipulle on kiinnitetty kullattu enkeli Moroni, joka puhaltaa torveensa. Samaa kuvaa käytettiin ennen myös Mormonin kirjan kansikuvana, myös suomalaisissa painoksissa.


title: Moroni (profeetta)

text: Mormonismiin kriittisesti suhtautuvat väittävät Smithin saaneen enkelin nimen Moroni Komorien pääkaupungista Moronista. 1800-luvun lastenkirjoissakin suosittu merirosvokapteeni kapteeni William Kidd hautasi kultaisen aarteen lähelle Moronia Komorien saaristoon. Täten Moronin nimi siis yhdistyy kultaiseen aarteeseen. Mormonien apologeetat pitävät teoriaa kaukaa haettuna, sitä paitsi heidän mielestään ei ole todennäköistä, että nuori Smith tunsi Moronin kaupunkia mistään lähteestä. Heidän mukaansa nimien samankaltaisuus on sattumaa.


title: Singaporenkaviokuonoyökkö

text: Singaporenkaviokuonoyökkö ("Hipposideros ridleyi") on harvinainen lepakkolaji, jota tavataan Kaakkois-Aasiassa.


title: Singaporenkaviokuonoyökkö

text: Singaporenkaviokuonoyökkö on korkeintaan vain 4,9 senttimetrin pituinen 10 gramman painoinen. Siipiväli on noin 10 senttimetriä. Sillä on kokoonsa nähden suuret, noin 2 senttimetrin pituiset leveät ja kulmikkaat korvat, jotka ovat tyveltään karvaiset. Kuonossa on suuri vatimainen nenälehti, joka peittää kuonon melkein kokonaan ja on haarautunut kolmeksi erilaiseksi liuskaksi, joista keskimmäisin on paksuin. Urosten nenälehden takana on pieni rauhanen, josta erittyy vahamaista ainetta. Nenälehden tehtävänä on lähettää ultraääniä, joiden avulla se mm. paikanta saalista. Turkki on tummanruskea ja siivet noenharmaasta mustia.


title: Singaporenkaviokuonoyökkö

text: Ensimmäinen singaporenkaviokuonoyökkö löydettiin vuonna 1911 Singaporen kasvitieteellisestä puutarhasta, ja jäi pitkään ainoaksi. Seuraavan kerran niitä löydettiin vasta vuonna 1975 Selangorista, Malesiasta eräästä suometsästä, jossa tavattiin 50 yksilön yhdyskunta, joka vietti päivänsä tierummun sisällä. Havaintoja on raportoitu myös Sabahista ja Sarawakista Pohjois-Borneosta, lisäksi myös Malakan niemimaalta, Sumatralta, ja Laosista. Singaporenkaviokuonoyökkö elää etupäässä turpesissa suometsissä, lisäksi sitä tavataan vanhoissa Dipterocarpus-puuheimon metsissä. Yöllä lepakot roikkuvat yleensä luolissa ja lähtevät yöllä etsimään ruokaa metsään.


title: Singaporenkaviokuonoyökkö

text: Singaporenkaviokuonoyökön elintavat tunnetaan huonosti. Se käyttää ultraääniä hyönteisten ja itsensä paikannukseen. Ultraäänten taajuus on 65–67 kHz. Lepakoiden on havaittu imettävän poikasiaan elokuun alusta toukokuun lopulle.


title: Singaporenkaviokuonoyökkö

text: Singaporenkaviokuonoyökkö on vaarantunut laji ja sitä uhkaa elinalueiden häviäminen.


title: Aukusti

text: Aukusti on suomalainen asu latinan Augustus-nimen lyhentymästä August. Augustus ("kunnianarvoisa") oli alkujaan Rooman ensimmäiselle keisarille, Octavianukselle myönnetty kunnianimi.


title: Aukusti

text: Vuoden 2016 loppuun mennessä nimen Aukusti on Väestörekisterikeskuksen mukaan saanut 20 083 miestä ja muutama nainen.


title: Vispipuuro

text: Vispipuuro, joka tunnetaan myös muun muassa nimillä lappapuuro (sana "lappa" tulee ruotsin kielen sanasta "klappa") ja marjapuuro on kuohkeaksi vatkattua puuroa. Se valmistetaan useimmiten mannasuurimoista ja marjoista, yleensä puolukoista ja viinimarjoista. Yleensä sitä tarjotaan sokerin ja maidon kanssa. Useimmiten puuro syödään jäähdytettynä, mutta sitä voidaan tarjota myös lämpimänä.


title: Lagus

text: Lagus on suomalainen pappissuku, josta on tullut myös sivistyselämän vaikuttajia. Suvun yksi haara on aateloitu 1800-luvulla.


title: Lagus

text: Suvun kantaisänä pidetään Georgius Martini Lepusta, joka toimi pappina Tammelassa vuodesta 1581 ainakin vuoteen 1621. Perimätiedon mukaan hän oli lähtöisin Maarian Hirvensalosta ja otti latinankielisen sukunimen "Lepus" (’jänis’) kotitalonsa mukaan. Hänen synnyintaloaan ei ole kuitenkaan kyetty varmuudella osoittamaan. Suvun kaksi pääharaa polveutuvat Georgius Martinin kahdesta pojasta, Henrik ja Josef Lepuksesta. Heidän jälkeläisensä muuttivat sukunimen kreikasta johdettuun muotoon "Lagus". Myöhemmissä polvissa suvussa oli runsaasti pappeja. Helsingin yliopiston rehtori, valtioneuvos Wilhelm Lagus aateloitiin vuonna 1880 ja hänen sukunsa merkittiin 1882 Suomen aateliin aatelisena sukuna numero 256. Aatelissuvun tunnuslause on "Vigili labore" (”työskentele valppaasti”).


title: Lagus

text: Vuoden 1906 suuren nimenmuutoksen jälkeen useat suvun jäsenet ovat omaksuneet nimen "Hirvensalo" suvun oletetun alkukodin mukaan. 1900-luvun alussa suvun iisalmelaisesta haarasta tuli useita kansanedustajia.


title: Af Ursin

text: Af Ursin on suomalainen aatelissuku. Suku on lähtöisin Jääsken pitäjän Karhulan talosta, jossa se voidaan jäljittää 1600-luvun alkuun asti. Ensimmäiset kyseisestä talosta opin tielle lähteneet johtivat talon nimestä itselleen ruotsinkielisen nimen Björn, myöhemmät latinankielisen nimen Ursinus (lat. "ursus" = karhu). Iitin kirkkoherran Jakob Johan Ursinuksen poika Nils Abraham lyhensi opiskeluaikanaan nimensä muotoon Ursin. Kohottuaan Helsingin yliopiston rehtoriksi hänet aateloitiin vuonna 1845 nimellä af Ursin. Suku introdusoitiin Suomen ritarihuoneelle seuraavana vuonna aatelissukuna numero 211.


title: Temmeksen suojeluskunta

text: Temmeksen suojeluskunta perustettiin 17. helmikuuta 1918. Temmesläiset perustivat sen Oulun suojeluskunnan kehotuksesta pian Oulun valtauksen jälkeen. Samana päivänä perustettiin myös kutsuntalautakunta yhdessä Temmeksen kunnallislautakunnan kanssa. Suojeluskunta päätti asettaa tehtäväkseen myös paikallispäällikön valinnan.


title: Temmeksen suojeluskunta

text: Helmikuun 26. päivä 1918 suojeluskunta järjestyi saaden päällikökseen tehtävään lupautuneen maanviljelijä Eero Junttilan. Pian pidettiin myös ensimmäiset kutsunnat ja vapaussotaan saatiin noin 30 miestä. Sotilaalliset harjoituksetkin käynnistyivät. Niihin osallistuminen oli ollut sangen säännöllistä, vaikka harjoitukset tehtiin ilman kivääreitä. Suojeluskunnan ensimmäisenä harjoituspaikkana oli toiminut kirkonkylän nuorisoseurantalo. Vapaussodan aikana Temmeksen suojeluskunnan tehtäviin oli kuulunut esimerkiksi myös kuljetusvelvollisuus.


title: Temmeksen suojeluskunta

text: Kesän 1918 aikana suojeluskunnan toiminta hiljentyi. Uudelleen se elpyi syksyllä vuonna 1918 säädetyn suojeluskunta - asetuksen suomin edellytyksin. Temmeksen uuden suojeluskunnan järjestäytymiskokous pidettiin 18. syyskuuta 1918. Lokakuun lopussa 1918 sai Temmeksen suojeluskunnan paikallispäälliköksi valittu kirkkoherra Hannes Mustakallio valtakirjansa. Eräs uuden suojeluskunnan jäsenistä oli ollut entinen paikallispäällikkö Eero Junttila.


title: Temmeksen suojeluskunta

text: Jatkosodan lopputuloksen seurauksena suojeluskunnat lakkautettiin. Temmeksen suojeluskunta oli talvisodan jälkeen siirretty Raahen suojeluskuntapiiriin. Lakkautetun Temmeksen suojeluskunnan pesänselvittelijänä toimivat Raahen sotilaspiirin selvitysmiehet. Kun Temmeksen suojeluskunta lakkasi toimimasta 6.11.1944, se lahjoitti Temmeksen sankaripatsasrahastoon 70 000 markkaa ja Suomen Punaiselle Ristille 5 000 markkaa. Urheilukenttä ja ampumarata siirtyivät kunnalle. Entinen suojeluskuntatalo Väinölä siirtyi temmesläisille näytelmäharrastajille.


title: Palmén

text:
Palmén on suomalainen vapaaherrallinen aatelissuku.
Sukunimi Palmén on ollut myös seuraavilla Palmén-suvun jäsenten puolisoilla:


title: Kivekäs

text: Kivekäs on suomalainen sukunimi, jota esiintyy useassa suvussa.


title: Espoon Palloseura (jääkiekko)

text: Espoon Palloseura (EPS, virallisesti Espoon Palloseuran Jääkiekko ry) on vuonna 1970 perustettu espoolainen jääkiekkoseura. Jääkiekkojaostosta muodostettiin EPS Jääkiekko ry vuonna 1980. Jalkapalloa pelaa Espoon Palloseuran Jalkapallo. Toiminta on keskittynyt Espoonlahteen, missä sijaitsee kaksi jäähallia, kolme tekonurmikenttää, Espoon kaupungin omistama Forum-halli ja EPS:n hallinnoima harjoitushalli jääkiekkojunioreille.


title: Espoon Palloseura (jääkiekko)

text: EPS oli yksi kolmesta Espoo Bluesin kasvattajaseurasta. EPS:n edustusjoukkue on pelannut kaksi kautta kolmanneksi korkeimmalla sarjatasolla eli Suomi-sarjassa, mutta nykyään seuralla ei enää ole edustusjoukkuetta. EPS saavutti Suomi-sarjan hopeaa kaudella 2000–2001. Kauden 2000–2001 päätteeksi EPS:n Suomi-sarjan lisenssi siirtyi Kirkkonummen Salamoille.


title: Espoon Palloseura (jääkiekko)

text: EPS voitti kaudella 1988 C-nuorten SM-kullan.runkosarja


title: Espoon Palloseura (jääkiekko)

text: play-off


title: Von Hellens

text:
Von Hellens on suomalainen vapaaherrallinen aatelissuku. Professori Carl Niclas Hellenius aateloitiin vuonna 1816 ja otti käyttöön nimen "von Hellens". Suku introdusoitiin Ritarihuoneeseen sukuna numero 173. Hänen pojanpoikansa Lars Theodor von Hellens korotettiin vuonna 1895 vapaaherraksi ja introdusoitiin numerolla 61. Suvun aatelinen haara sammui vuonna 1901, jonka jälkeen vain vapaaherrallinen jäi jäljelle.
Suku hallitsi Kuusiston kartanoa Piikkiössä. Myös af Enehielm -aatelissuku on lähtöisin porvarillisesta Hellenius-suvusta.
Avioliiton kautta sukunimen on saanut Turun kauppakorkeakoulun professori Liisa von Hellens o.s. Valtakari (s. 1948), joka on myös Petra von Hellensin äiti.


title: Lindelöf (suku)

text: Lindelöf on alkuaan ruotsalainen sukunimi tai suku, jonka useat sukuhaarat on aateloitu. "Lindelöf"-suku on introdusoitu Ruotsin ritarihuoneeseen numeroilla 143 ja 1098. Suomessa on elänyt ainakin kolme aatelista "Lindelöf"-sukua. Tunnetuin näistä on vuonna 1883 aateloidun Lorenz Leonard Lindelöfin sukuhaara. "Lindelöf"-nimi esiintyy kuitenkin kaikissa yhteiskuntaluokissa, mm. vuonna 1939 Turun Crichton-Vulcanin telakalla oli lakossa kaksi "Lindelöf"-nimistä metallityöläistä.


title: Triton

text: Triton voi viitata seuraaviin asioihin:


title: Running Scared (vuoden 2006 elokuva)

text: Running Scared on vuonna 2006 julkaistu toimintatrilleri. Elokuvan ohjasi sekä käsikirjoitti Wayne Kramer ja pääosassa on Paul Walker.


title: Running Scared (vuoden 2006 elokuva)

text: Elokuva kertoo pikkurikollisesta Joey Gazellesta joka saa tehtäväkseen piilottaa erään aseen, epäonnistuneen huumekeikan jälkeen. Joey päättää piilottaa aseen kotiinsa, sillä hän ajattalee että sillä voi olla jatkossa vielä jotakin käyttöä. Joeyn kymmenvuotias poika Nicky löytää aseen ystävänsä Olegin kanssa. Olegin isä hakkaa häntä ja hänen äitiään jatkuvasti ja katkera poika ottaa aseen mukaansa ja ampuu isänsä ja pakenee pimeään yöhön. Joey lähtee henkensä kaupalla taakaa-ajoon saadakseen aseen ennen kuin se joutuu virkavallan käsiin.


title: Shaft – kivikova dekkari

text: Shaft – kivikova dekkari ("Shaft") on vuonna 1971 ensi-iltansa saanut toimintaelokuva. Elokuvan ohjasi Gordon Parks ja pääosassa on Richard Roundtree. Musiikin teki Isaac Hayes.


title: Shaft – kivikova dekkari

text: "Shaftia" pidetään yhtenä ensimmäisistä blaxploitaatio-elokuvista. Menestykseksi muodostunut elokuva sai jatko-osat "Shaft – kylmä hymy" (1972) sekä "Shaft ja orjakauppa" (1973) ja aihetta jatkettiin myös televisiosarjana.


title: Shaft – kivikova dekkari

text: Elokuva kertoo kovaotteisesta poliisista John Shaftista joka saa kuulla, että mafia on kaapannut mustan gangsteripomon tyttären. Vaikutusvaltainen gangesteripomo palkkaa Shaftin pelastamaan hänen tyttärensä hinnalla millä hyvänsä.


title: Shaft – kivikova dekkari

text: "Video-oppaassa" vuodelta 1994 Ilkka Jauhiainen antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”.


title: Shaft – kivikova dekkari

text: Vuonna 2000 "Shaft" hyväksyttiin mukaan Yhdysvaltojen National Film Registryyn, johon valikoidaan esteettisesti, kulttuurisesti tai historiallisesti tärkeitä elokuvia. "The New York Timesin" kriitikot valitsivat "Shaftin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Taajaväkinen yhdyskunta

text: Taajaväkinen yhdyskunta on hallintohistoriallinen käsite, jolla tarkoitetaan eräitä Suomen ja Ruotsin maalaiskunnissa sijainneita asutuskeskuksia, joille valtiovalta oli määrännyt tiettyjä velvoitteita. Velvoitteet eivät olleet voimassa koko kunnan alueella.


title: Taajaväkinen yhdyskunta

text: Taajaväkinen yhdyskunta () oli Suomen aikaisempien kunnallislakien mukaan maalaiskuntaan kuuluva asutuskeskus, jolla oli rajoitettu itsehallinto-oikeus. Sellaisiksi muodostettiin 1900-luvun alussa muun muassa useat tehtaiden tai rautatieasemien ympärille syntyneet asutusalueet sekä myös eräät suurimpien kaupunkien läheisyyteen syntyneet esikaupunkialueet. Taajaväkisen yhdyskunnan perustamisesta tai lakkauttamisesta päätti Venäjän vallan aikana Suomen senaatti, itsenäisyyden aikana valtioneuvosto. Enimmillään 1930-luvun alussa Suomessa oli yli 30 taajaväkistä yhdyskuntaa. Monet entiset taajaväkiset yhdyskunnat ovat nykyisin uusien kaupunkien keskusta-alueita.


title: Taajaväkinen yhdyskunta

text: Suomen senaatti hyväksyi asetuksen taajaväkisistä yhdyskunnista vuonna 1898, ja asetus tuli voimaan vuoden 1899 alusta.


title: Taajaväkinen yhdyskunta

text: Taajaväkinen yhdyskunta ei muodostanut erillistä kuntaa, vaan se oli erityiskunta, joka hoiti ainoastaan paikkakunnan varsinaista maaseutua huomattavasti tiheämmästä asutuksesta aiheutuneet erityistehtävät. Näin ollen sille kuuluivat erityisesti kaavoitus sekä katujen ja muiden yleisten alueiden kunnossa- ja puhtaanapito. Muut kunnalliset tehtävät, kuten kansakoulujen ylläpito ja sosiaalihuolto, kuuluivat sille maalaiskunnalle, johon yhdyskunta kuului.


title: Taajaväkinen yhdyskunta

text: Taajaväkisellä yhdyskunnalla oli oma valtuusto, joka valittiin kunnallisvaalien yhteydessä. Sen asukkailla oli äänioikeus sekä maalaiskunnan että yhdyskunnan vaaleissa. Toisaalta yhdyskunnan asukkaat joutuivat maksamaan korkeampia veroja, koska heidän oli maalaiskunnalle menevän normaalin kunnallisveron lisäksi maksettava veroa myös taajaväkiselle yhdyskunnalle. Se luonnollisesti jarrutti tällaisten yhdyskuntien perustamista.


title: Taajaväkinen yhdyskunta

text: Vuonna 1932 tuli voimaan uusi asemakaavalaki, jonka mukaan maalaiskuntaan kuuluvalle asutuskeskukselle oli vahvistettava rakennuskaava riippumatta siitä, oliko se julistettu taajaväkiseksi yhdyskunnaksi vai ei. Sen vuoksi taajaväkiset yhdyskunnat itse asiassa menettivät tärkeimmän alkuperäisen merkityksensä, eikä uusia enää sen jälkeen perustettu. Entisetkin lakkautettiin yksi toisensa jälkeen. Osa niistä tosin muutettiin kauppaloiksi tai itsenäisiksi maalaiskunniksi, ellei niin ollut tehty jo sitä ennen, ja osa liitettiin viereen kaupunkiin. Esimerkiksi vuoden 1946 alussa Helsingin suuren alueliitoksen yhteydessä lakkautettiin yhdeksän taajaväkistä yhdyskuntaa, jotka samalla liitettiin Helsinkiin, nimittäin Huopalahden kuntaan kuuluneet Munkkiniemi ja Lauttasaari sekä Helsingin maalaiskuntaan kuuluneet Pitäjänmäki, Pakila, Pukinmäki, Malmi-Tapanila, Herttoniemi, Puotinkylä ja Degerö.


title: Taajaväkinen yhdyskunta

text: Vielä 1950-luvulla taajaväkisiä yhdyskuntia olivat Haapajärven, Kemijärven, Kiuruveden ja Oulaisten kirkonkylät, Iin Hamina, Iisvesi Suonenjoella, Jämsän Jokivarsi, Kalajoen jokisuu ja saman kunnan alueella sijaitseva Ryöppään satama, Espoossa Leppävaara, Helsingin maalaiskunnassa Tikkurila, Kokemäellä Tulkkila ja Jyväskylän maalaiskunnassa Vaajakoski. Vuoden 1956 alussa valtioneuvoston päätöksellä lakkautettiin viimeisetkin taajaväkiset yhdyskunnat. Niitä koskevat kunnallislain pykälät pysyivät kuitenkin muodollisesti voimassa vuoden 1977 alussa voimaan tulleeseen kunnallislain kokonaisuudistukseen saakka.


title: Taajaväkinen yhdyskunta

text: Suomen lisäksi taajaväkisiä yhdyskuntia () on ollut myös Ruotsissa 1800-luvun lopulta vuoteen 1971. Ne olivat hallintoalueita, joita oli muodostettu tietyille maalaiskuntien tiheään asutuille alueille. Taajaväkisissä yhdyskunnissa sovellettiin yhtä tai useampaa alun perin kaupungeille tarkoitettua määräyskokoelmaa (ruots. "stadsstadga").


title: Taajaväkinen yhdyskunta

text: Lähes kaksi kolmasosaa taajaväkisistä yhdyskunnista oli rautatiepaikkakuntia, mutta niitä perustettiin myös kaupunkien esikaupunkiasutusalueille ja moniin kalastajayhdyskuntiin. Ne kauppalat, jotka eivät vuoden 1862 kunnallislakien astuttua voimaan muodostaneet omaa kuntaa, rinnastettiin taajaväkisiin yhdyskuntiin. Myöhemmin niitä alettiin kutsua epäitsenäisiksi kauppaloiksi (ruots. "municipalköping"). Joissakin tapauksissa taajaväkinen yhdyskunta jatkui kuntarajan yli useamman kuin yhdem kunnan alueelle. Samassa maalaiskunnassa saattoi olla useita taajaväkisiä yhdyskuntia, ja joskus samaan yhdyskuntaan kuului maantieteellisesti erillään olevia alueita.


title: Taajaväkinen yhdyskunta

text: Taajaväkisessä yhdyskunnassa oli lääninhallituksen esityksen ja hallituksen päätöksen jälkeen voimassa yksi tai useampi kaupungeissa sovellettavista määräyskokoelmista. Näitä olivat vuoden 1868 järjestysmääräykset, vuoden 1874 palomääräykset, vuoden 1874 rakennusmääräykset, vuoden 1874 terveysmääräykset kaupungeille ja vuoden 1907 kaupunkisuunnittelulaki. Määräyksiä sovellettiin ensimmäisen kerran Höganäs brukin alueella, joten kyseistä paikkaa pidetään ensimmäisenä taajaväkisenä yhdyskuntana, vaikka itse käsite "taajaväkinen yhdyskunta" ei vielä ollutkaan käytössä.


title: Taajaväkinen yhdyskunta

text: Tässä vaiheessa oli epäselvyyksiä määräyksien soveltamisesta aiheutuvista kustannuksista. Maalaiskunnat olivat tietyissä tapauksissa haluttomia käyttämään varojaan asiaan. Asian ratkaisemiseksi vuonna 1898 kunnallislakeihin tehtiin lisäys, jonka mukaan taajaväkiseksi yhdyskunnaksi katsottiin alue, jossa määräyksiä oli määrätty sovellettavaksi mutta joka ei muodostanut omaa kaupunki- tai kauppalakuntaa. Tällaisen alueen asukkaat olivat ympäröivästä kunnasta riippumatta vastuussa määräysten noudattamisesta ja niiden kustannusten rahoittamisesta. Uudistuksen astuessa voimaan vuonna 1900 nämä yhdyskunnat saivat verotusoikeuden, ja asukkaat joutuivat kunnallisveron lisäksi maksamaan veroa myös taajaväkiselle yhdyskunnalle. Taajaväkisille yhdyskunnille valittiin myös samat päätöksenteko- ja toimeenpanoelimet kuin muille kunnille. Erotuksena oli, että niitä kutsuttiin taajaväkisen yhdyskunnan valtuustoksi (ruots. "municipalfullkmäktige") (tai pienemmissä kunnissa taajaväkisen yhdyskunnan kokoukseksi (ruots. "municipalstämma") tai taajaväkisen yhdyskunnan lautakunnaksi (ruots. "municipalnämnd")). Siispä taajaväkisestä yhdyskunnasta tuli virallinen käsite vasta vuonna 1900.


title: Taajaväkinen yhdyskunta

text: Taajaväkiset yhdyskunnat muodostivat oman kunnan siis vain edellä mainittujen määräyskokoelmien soveltamisen ja niiden rahoittamisen osalta. Taajaväkisten yhdyskuntien asukkaat kuuluivat kukin kuntaansa ja heillä oli samat oikeudet ja velvollisuudet kuin kuntien muillakin asukkailla. Koko maalaiskuntaa koskeneista asioista, kuten esimerkiksi kansakoulusta ja köyhäinhoidosta, vastasi kunta. Taajaväkisiin yhdyskuntiin sovellettiin myös tiettyjä helpotuksia kunnallislakien määräyksistä. Joissakin yksittäistapauksissa annettiin vapautus velvollisuudesta organisoida yhdyskunta, jos maalaiskunta huolehti itse sen asioista. Näin tehtiin myös siinä tapauksessa, että taajaväkisille yhdyskunnille annettuja määräyksiä sovellettiin koko maalaiskunnan alueella. Nämä poikkeukset eivät siten muodostaneet varsinaisia taajaväkisiä yhdyskuntia.


title: Taajaväkinen yhdyskunta

text: Taajaväkisten yhdyskuntien määrä oli Ruotsissa suurimmillaan 1940-luvulla. Syynä yhdyskunnan lakkauttamiseen oli siihen asti joko yhdyskunnan erottaminen omaksi kaupungiksi tai kauppalaksi tai liittäminen osaksi jotain kaupunkia tai kauppalaa. Vain poikkeustapauksissa taajaväkinen yhdyskunta saatettiin lakkauttaa suoraan.


title: Taajaväkinen yhdyskunta

text: Vuoden 1952 kuntauudistusta valmisteltaessa päätettiin kuitenkin, että pidemmällä tähtäimellä maalaiskunnat tulisivat hoitamaan myös taajaväkisten yhdyskuntien asioista ja siten taajaväkiset yhdyskunnat tultaisiin lakkauttamaan. Tähän aikaan valtiovalta pyrki poistamaan erot myös kaupungin ja maaseudun väliltä: erilliset kaupunkimääräykset lakkautettiin ja korvattiin yleisillä määräyksillä, jotka koskivat niin kaupunkeja, kauppaloita kuin maalaiskuntiakin. Näitä määräyksiä olivat järjestysmääräykset (1958), terveydenhoitomääräykset (1960) ja palomääräykset (1963), ja siksi yhä useampia taajaväkisiä yhdyskuntia lakkasi olemasta. Monet Göteborgin ja Bohusin läänin kalastajayhdyskunnista lakkasivat automaattisesti olemasta taajaväkisiä yhdyskuntia vuodenvaihteessa 1959-1960, koska niissä oli sovellettu ainoastaan terveydenhoitomääräyksiä.


title: Taajaväkinen yhdyskunta

text: Viimeiset jäljelle jääneet taajaväkiset yhdyskunnat olivat Kristianstadin läänissä Kvidinge ja Tyringe, Göteborgin ja Bohusin läänissä Mollösund sekä Västernorrlandin läänissä Nyland. Kaikki neljä lakkautettiin vuoden 1971 kuntauudistuksen yhteydessä. Tämän uudistuksen jälkeen kaikkiin Ruotsin kuntiin on sovellettu samoja lakeja ja määräyksiä.


title: Taajaväkinen yhdyskunta

text: Seuraavat kirjat käsittelevät taajaväkistä yhdyskuntaa Ruotsin näkökulmasta:


title: Jaakoppi

text: Jaakoppi on miehen etunimi, Jaakob-nimen suomalainen asu.


title: Jaakoppi

text: Vuoden 2009 loppuun mennessä Väestörekisterikeskuksen mukaan nimi on annettu 992 suomalaiselle miehelle. Jaakopin nimipäivää vietetään 25. heinäkuuta. Toinen suomalainen muoto Jaakobista on Jaakko.


title: Abyss – syvyys

text: Abyss – syvyys ("The Abyss") on vuonna 1989 ensi-iltansa saanut sci-fi/seikkailuelokuva. Elokuvan ohjasi James Cameron ja pääosassa on Ed Harris. Elokuva palkittiin parhaiden erikoistehosteiden Oscar-palkinnolla.


title: Abyss – syvyys

text: Elokuvan sukelluskohtaukset kuvattiin kesken jääneen ydinvoimalaitoksen reaktorirakennuksessa ja turbiinisaarekkeessa.


title: Abyss – syvyys

text: Laivaston ohjussukellusvene uppoaa salaperäisissä olosuhteissa hyiseen mereen Caymanin haudan lähellä ja läheisen uudentyyppisen vedenalaisen öljynporauslautan miehistö saa tehtäväkseen lähteä etsimään sukellusvenettä apunaan muutama sotilas. He eivät ole aluksi halukkaita, mutta miehet suostuvat kun tehtävästä luvataan moninkertainen palkka.


title: Abyss – syvyys

text: Lautan miehistöllä ja sotilaiden yhteistyö ei tunnu sujuvan ja tunnelma kiristyy koko ajan.


title: Abyss – syvyys

text: Sotilaita johtava luutnantti Coffey (Michael Biehn) jakaa tehtävään lähteville sukeltajille filmidosimetrit.


title: Abyss – syvyys

text: Lisäjännitettä tuo öljymiesten johtajan Bud Brigman (Ed Harris) ja hänen jo eroa hakeneen yli-insinöörivaimonsa Lindsayn (Mary Elizabeth Mastrantonio) välinen kitka.


title: Abyss – syvyys

text: Sukellusvene löytyy ja sen miehistö on kuollut. Säteilyä ei ilmene. Yksi sukeltajista menettää tajuntansa kesken tehtävän ja tuodaan takaisin lautalle.


title: Abyss – syvyys

text: Koska kyseinen merialue on liiankin lähellä Kuubaa, paikalla parveilee kuubalaisia ja venäläisiä aluksia; television uutislähetys vielä paisuttelee tilanteen kehitystä, mikä kiristää ennestään tunnelmaa lautalla.


title: Abyss – syvyys

text: Sotilaat ottavat omin lupineen haltuunsa erikoisaluksen jota tarvittaisiin pinnalle johtavien kaapelien irrottamiseen, koska myrsky on nousemassa. He käyvät salavihkaa hakemassa sukellusveneestä yhden sen ydinkärjistä.


title: Abyss – syvyys

text: Irrottamisen myöhästymisen vuoksi tukialuksen potkuri vaurioituu ja alus alkaa ajelehtia; umbilikaali eli kaapeliletkuyhdistelmä raahaa lauttaa mukanaan kohti viiden kilometrin syvyistä pudotusta, mutta lopulta nosturi repeää irti laivasta viime hetkellä, aiheuttaen tosin pudotessaan pahoja vaurioita.


title: Abyss – syvyys

text: Lopulta meren syvyyksistä löytyy jotakin hämmästyttävää, mikä kiristää vielä enemmän ryhmien välejä, sillä tilanteen ratkaisemiseen ei näytä löytyvän yhteistä mielipidettä.


title: Abyss – syvyys

text: Sotilaita johtanut luutnantti Coffey asentaa ydinkärjen suurimpaan omalla voimalla liikkuvista kameroista, "Isoon Hiippariin", mikä johtaa ryhmien väliseen kahakkaan.


title: Abyss – syvyys

text: Brigman ja muut öljymiehet yrittävät estää ydinkärjen lähettämisen syvyyteen, mutta Coffey pääsee karkuun ja kärki katoaa syvyyteen. Pienoissukellusveneiden taistelu päättyy siihen että Coffeyn alus suistuu ohjauskyvyttömänä syvyyteen ja lopulta murskautuu paineessa. Bud ja Lindsay jäävät satimeen vuotavaan, liikuntakyvyttömään sukellusveneeseen: on vain yksi sukellusvarustus ja alus täyttyy ennen kuin Bud ehtii hakea toisen lautalta. Lindsay hukuttautuu tahallaan ja Bud vie hänet lautalle, jossa hänet onnistutaan elvyttämään.


title: Abyss – syvyys

text: Bud lähtee purkamaan ydinkärkeä sukeltaen sen perässä erikoisella nestehengitysjärjestelmällä; hän kokee harhanäkyjä paineen aina vain kovetessa - mutta lopulta voittaa harhat ja pääsee kärjen luo ja onnistuu purkamaan järjestelmän. Hengitysneste ei riittäisi paluuseen, joten hän päättää jäädä alas - mutta yllättäen täysin vieras elämänmuoto pelastaa hänet.


title: Abyss – syvyys

text: Nämä muukalaiset järjestävät koko maailmalle uskomattoman näytöksen.


title: Revolver (elokuva)

text: Revolver on vuonna 2005 ensi-iltansa saanut rikoselokuva. Elokuvan ohjasi ja käsikirjoitti Guy Ritchie, ja pääosissa ovat Jason Statham ja Ray Liotta.


title: Revolver (elokuva)

text: Elokuva kertoo Jake Greenistä, joka vapautuu vankilasta seitsemän vuoden jälkeen. Jake poikkeaa Machan omistamalla kasinolla, jossa Jake putsaa rahat Machan pelipöydästä. Tästä suivaantuneena Macha lisää Jaken tappolistalle ja lähettää Sorterin, palkkatappajan, joka ei ole koskaan ampunut ohi, ja Paulin, Machan henkivartijan tappamaan kaikki Jaken läheiset.


title: Edutech

text:
Edutech on Tampereen teknillisen yliopiston täydennyskoulutuskeskus.
Edutech auttaa tunnistamaan yksilöiden ja koko organisaation kehitystarpeet ja suunnittelee koulutusohjelmia, jotka tuottavat osallistujille kestävää osaamista ja konkreettisia oppeja. Edutechista saa koulutusratkaisuja liiketoimintaosaamisen kehittämiseen, asiantuntijuuden syventämiseen ja uuden teknologian hyödyntämiseen.


title: Shaft

text: Shaft tarkoittaa seuraavia asioita:


title: Halidi

text: Halidi on halogeenin yhdiste, jossa halogeeni on elektronegatiivisempana osapuolena. Yleensä halogeeni on negatiivisena ionina, jolloin kyseessä on halidin suola. Kaikki alkalimetallit muodostavat halideja, jotka ovat valkoisia kiintoaineita, esimerkiksi natriumkloridi eli pöytäsuola. Halideja ja halidi-ioneja ovat fluoridi, kloridi, bromidi, jodidi ja astatidi.


title: Halidi

text: Alkyylihalidit ovat aineita, joissa on kovalentti hiili-halogeeni -sidos, esimerkiksi teflon.


title: Halidi

text: Metallihalideja käytetään monimetallilampuissa, jotka ovat samankaltaisia kuin elohopeahöyrylamput, mutta niiden tuottama valo on puhtaamman valkeaa ja värientoistokyky parempi.


title: Eiríkur Hauksson

text: Eiríkur Hauksson (s. 4. heinäkuuta 1959 Reykjavík) on islantilaissyntyinen, Norjassa asuva rock-laulaja. Hän aloitti laulajan uransa jo 15-vuotiaana. Vaihtoehtoisena uravalintana oli ammattijalkapalloilu, mutta rock-musiikki vei voiton. Eiríkur Hauksson hankki itselleen kuitenkin myös opettajan koulutuksen.


title: Eiríkur Hauksson

text: Eiríkurin ensimmäinen vakavasti otettava yhtye oli nimeltään Start. Yhtyeestä tuli suosittu, kun Eiríkurin sävellys "Sekur" (Syyllinen) valittiin Islannissa vuoden lauluksi 1981. Startin hajotessa 1983 Eiríkur kokosi hard rock -yhtyeen Drýsill. Yhtye julkaisi albumin "Welcome to the show", jota tehtiin 1000 kappaletta - kohtuullinen määrä yhtyeeltä, jonka musiikki erosi valtavirrasta ja joka kustansi itse oman albuminsa. Drýsill kuitenkin hajosi jo vuonna 1985.


title: Eiríkur Hauksson

text: Vuonna 1985 Eiríkur äänitti kappaleet "Gaggó-Vest" and "Gull", joista tuli välittömästi suosikkeja Islannissa ja jotka tekivät Eiríkurista kotimaassaan huippusuositun artistin.


title: Eiríkur Hauksson

text: Vuonna 1986 Eiríkur oli jäsenenä Icy-triossa, joka edusti Islantia sen osallistuessa ensimmäistä kertaa Eurovision laulukilpailuun.


title: Eiríkur Hauksson

text: Pari seuraavaa vuotta Eiríkur jatkoi työtään opettajana, vaikkakin esiintyikin eri pop-yhtyeiden kanssa lähes joka ilta.


title: Eiríkur Hauksson

text: Eiríkurin ensimmäinen sooloalbumi "Skot í myrkri" (Laukaus pimeässä) oli vielä kesken vuonna 1988, kun hän ilmoitti muuttavansa Norjaan. Tuohon aikaan hän oli jo liittynyt rock-yhtyeeseen nimeltä "Artch", joka julkaisi kansainvälistäkin menestystä saaneen esikoisalbuminsa "Another Return To Church Hill" vielä samana vuonna. Kun yhtyeen toinen albumi "For The Sake Of Mankind" ei saavuttanutkaan odotettua menestystä, yhtye hajosi vuoden 1993 lopussa. Se kuitenkin kokoontui esiintymään yhdessä vielä 1999.


title: Eiríkur Hauksson

text: Artch-vaiheen jälkeen Eiríkur työskenteli vapaana laulajana ja esiintyi satunnaisesti eri rock-yhtyeiden kanssa. Hän myös edusti Norjaa vuoden 1991 Eurovision laulukilpailussa Just 4 Fun -yhtyeen kanssa.


title: Eiríkur Hauksson

text: Vuodesta 2005 lähtien Eiríkur on kiertänyt Euroopan konserttilavoja kosketinsoittaja-kitaristi Ken Hensleyn kanssa. Hensley on tunnettu 70-luvulla esiintyneestä Uriah Heep -yhtyeestä.


title: Eiríkur Hauksson

text: Suostuttelun jälkeen Eiríkur osallistui Islannin Euroviisuedustajan karsintoihin ja hänet valittiinkin Islannin edustajaksi Eurovision laulukilpailuun Helsingissä keväällä 2007. Kappale "Valentine Lost" – alun perin islanninkielinen ja nimeltään "Ég les í lófa þínum" – ei kuitenkaan päässyt loppukilpailuun saakka.


title: Eiríkur Hauksson

text: Ríkisútvarpið, Islanti


title: Hatra

text: Hatra () on muinainen raunioitunut kaupunki, jossa eli parhaimmillaan 50 000–60 000 asukasta, Ninawan maakunnassa, Irakissa. Hatra on osa Unescon maailmanperintöluetteloa.


title: Hatra

text: Hatra sijaitsee pienessä notkossa Eufratin ja Tigrisin välisellä puoliaavikolla. Tämän linnoitetun kaupungin perustamisajasta ei ole varmuutta. 200-luvulla eaa. pienestä assyrialaisesta kylästä kehittyi linnoituskaupunki ja kauppakeskus ja seuraavalla vuosisadalla se oli jo kukoistava pysähdyspaikka kuuluisalla silkkitiellä. Hatra oli vahvasti linnoitettu ja roomalaiset keisarit yrittivät kahteen otteeseen valloittaa sitä. Trajanus epäonnistui valtausyrityksessään vuonna 116 ja Septimus Severus vuonna 198. On kuitenkin olemassa todisteita, että Hatra oli myöhemmin Rooman liittolainen. Tämä tapahtui luultavasti Gordianus III:nnen aikana 230-luvun lopulla.


title: Hatra

text: Hatraan oli noussut noin vuonna 156 arabihallinto Parthian valtakunnan sisälle. Kaupunkia hallitsivat useat arabikuninkaat, jotka myös rakensivat temppeleitä. Sassanidien dynastia valtasi Hatran noin vuonna 240 joko Ardašir I:n tai Sapor I:n aikana.


title: Hatra

text: Saksalaisten johdolla Hatrassa on tehty kaivauksia 1900-luvun alusta saakka. Irakilaiset aloittivat omat kaivaukset 1950-luvulla. Hatra on ympyränmuotoon rakennettu kaupunki, jota ympäröi kaksi muuria, joiden välissä on syvä oja. Ulommainen muuri on maavalli ja sisempi rakennettu kivestä ja siinä on neljä porttia. Ulompi muuri on 8 kilometriä ja sisempi 6 kilometriä pitkä.


title: Hatra

text: Kaupungin keskuksessa on temppelikeskittymä, joka on myös ympäröity muurilla. Merkittävimmät rakennukset ovat Šamašin temppeli ja Šahiron pyhäkkö. Tämä keskusosa kaupungista on suorakulmainen ja on läpimitaltaan kaksi kilometriä. Pyhätön merkitys oli sekä uskonnollinen että myös kaupallinen.


title: Hatra

text: 7. maaliskuuta 2015 kerrottiin ääri-islamistisen Isis-järjestön tuhonneen Hatran raunioita. Tuhojen laajuutta ei vielä tiedetä. Isis pitää islamia edeltävää kulttuuriperintöä epäjumalanpalvontana. Isis tuhosi aiemmin samalla viikolla Nimrudin rauniokaupunkia.


title: Morbid

text: Morbid oli ruotsalainen, Mayhemissä toimineen Deadin perustama death metal -yhtye. Yhtye julkaisi kaksi demoa. Morbid hajosi Deadin tehtyä itsemurhan. Yhtye ei koskaan saavuttanut suurta suosiota, mutta underground-piireissä yhtye on arvostettu. Deadin kuoleman jälkeen yhtye kuitenkin julkaisi aiemmin äänitetyt live-levyt.


title: Frankie & Johnny

text: Frankie & Johnny on vuonna 1991 ensi-iltansa saanut draamaelokuva. Elokuvan ohjasi Garry Marshall ja pääosissa ovat Al Pacino ja Michelle Pfeiffer.


title: Frankie & Johnny

text: Elokuva kertoo vankilasta vapautuvasta pikkurikollisesta Johnnystä (Pacino), joka toimi siellä kokkina. Monet vangit myös pitivät hänen ruoistaan. Ensitöikseen Johnny etsii töitä ja lopulta päätyy kokiksi pieneen kuppilaan. Työtoverinaan Johnnyllä kaunis tarjoilijatar Frankie (Pfeiffer), johon Johnny myös pian rakastuu. Frankie ei kuitenkaan lämpene Johnnyn iskuyrityksille sillä hänen edelliset miessuhteensa ovat epäonnistuneet, mutta vähitellen heidän välilleen syntyy romanssi.


title: Frankie & Johnny

text: "Video-oppaassa" vuodelta 1994 Olavi Similä pitää "Frankie & Johnnya" onnistuneena yhdistelmänä realisia, romantiikkaa ja huumoria. Hän antaa sille neljä tähteä viidestä, mikä vastaa sanallista arviota ”erinomainen”.


title: Ninawa

text: Ninawa tai Nineve (, , , "Nīnwē") on maakunta (kuvernoraatti) Irakin pohjoisosassa. Maakunnan pinta-ala on 37 323 neliökilometriä eli kuvernoraatti kattaa 8,6 prosenttia Irakista. Maakunta rajoittuu lännessä Syyrian koillisosiin, pohjoisessa Dahukin, idässä Erbilin, etelässä Saladinin (Salah al-Din) ja Anbarin maakuntiin.


title: Ninawa

text: Vuoden 1997 väestönlaskennan aikaan siellä asui 2 042 852 henkeä. Vuonna 2013 väkiluvuksi arvioitiin 3 041 940 (9,6 % Irakin väestöstä). Kaupunkilaisia on 60,1 % ja maaseudulla asuu 39,9 prosenttia väestöstä. Pääosa maakunnan asukkaista on sunnimuslimeita tai kurdeja.


title: Ninawa

text: Jihadistijärjestö Isisin vallattua suuria osia maakunnan etelä- ja keskiosista, pelkästään vuoden 2014 aikana, syyskuun alkuun mennessä noin 500 000 eri uskontokuntiin kuuluvan irakilaisen arvioitiin muuttaneen maakunnasta turvallisemmille alueille, suojaan väkivallalta ja terroristijärjestön toimilta. Evakkoon lähteneet muuttivat erityisesti Irakin Kurdistanin puolelle.


title: Ninawa

text: Kuvernoraatti jakautuu paikallishallintoa varten yhdeksään piirikuntaan, joista osa kuuluu Kurdistanin autonimiseen alueeseen (esimerkiksi piirikuntakartan koillisosan "Aqra"). Kuvernoraatilla on ollut kiistoja joidenkin piirikuntien (mm. Sinjar, Telafar, Tilkaif) hallinnasta Irakin Kurdistanin Dahukin kuvernoraatin kanssa.Ninawan pääkaupunki ja suurin kaupunki on Mosul. Muita kaupunkeja ovat esimerkiksi Tal Afar (Telafar) ja Sinjar (Sindžar).


title: Ninawa

text: Vuoteen 1976 saakka Ninawa oli osa Mosulin provinssia, johon kuului myös nykyinen Dahukin maakunta.


title: Morgan Walter Philips

text: Morgan Phillips (s. 18. kesäkuuta 1902 – 15. tammikuuta 1963) oli brittiläinen työväenpuolueen pääsihteeri, johti puolueen kahteen vaalivoittoon.


title: Morgan Walter Philips

text: Phillips toimi Sosialistisen internationaalin presidenttinä vuosina 1951-1957.


title: Vincent du Vigneaud

text: Vincent du Vigneaud (18. toukokuuta 1901 Chicago, Yhdysvallat – 11. joulukuuta 1978 White Plans, New York, Yhdysvallat) oli yhdysvaltalainen biokemisti. Hän sai Nobelin kemianpalkinnon vuonna 1955 biokemiallisesti tärkeiden rikkiyhdisteiden tutkimisesta ja erityisesti syklisen peptidin oksitosiinin eristämisestä, sen kemiallisen rakenteen selvittämisestä ja sen täydellisestä synteesistä.


title: Vincent du Vigneaud

text: Du Vigneaud työskenteli Illinois'n ja Cornellin yliopistoissa. Hän oli kiinnostunut rikin yhdisteistä, proteiineista ja erityisesti peptideistä. Jo ennen kuuluisimpia töitään oksitosiinin ja vasopressiinin syntetisoimista oli du Vigneaud saanut mainetta insuliinia, biotiinia, penisilliiniä sekä transmetylaatiota koskevista töistä.


title: Vincent du Vigneaud

text: Vuonna 1974 du Vigneaud sai sydänkohtauksen, mikä lopetti hänen akateemisen uransa ja hän kuoli vuonna 1978.


title: Annastiina Tahkola

text: Annastiina Tahkola on suomalainen laulaja, äänialaltaan mezzosopraano. Hän on toiminut vuodesta 2000 Sibelius-Akatemian Kuopion osaston laulunopettajana. Vuosina 2009-2012 hän toimi vs. laulun lehtorina Savonia Ammattikorkeakoulussa. Tällä hetkellä hän toimii freelancerina.


title: Annastiina Tahkola

text: Suuren yleisön tietoisuuteen hän nousi voitettuaan ensimmäisen kansainvälisen Sibelius-laulukilpailun vuonna 2007. Tahkola valmistui musiikin maisteriksi 1995 Sibelius-Akatemiasta Kuopion osastosta pääaineenaan kirkkomusiikki ja on suorittanut laulun A-tutkinnon vuonna 1997. Opintojaan hän on täydentänyt lisäksi prof. Peter Lindroosin oppilaana, sekä lukuisilla mestarikursseilla. Musiikkipedagogin tutkinnon hän on suorittanut 2007.


title: Annastiina Tahkola

text:
Annastiina Tahkolan monipuolinen ohjelmisto ulottuu vanhasta musiikista aina uuden musiikin kantaesityksiin saakka. Tahkola on kysytty kirkkoteosten solisti. Hän on laulanut alttosolistina lukuisissa kirkkoteoksissa, ohjelmistossaan mm. J. S. Bachin Johannes- ja Matteus-passio, H-mollimessu, Magnificat, Jouluoratorio, Luterilainen messu, Pääsiäisoratorio, alttokantaatit BWV 35 ja 170, W. A. Mozartin Requiem, Charpentier´n Te Deum, F. Mendelssohnin Elias, Lobgesang, Lauda Sion A. Vivaldin Gloria, Pergolesin Stabat Mater, Saent-Säensin Jouluoratorio, Szymanovskin Stabat Mater sekä Eero Väätäisen kantaatti. Uudemmasta musiikista mainittakoon mm. Kirkko Soikoon -festivaaleilla Kaartin soittokunnan solistina esitetty T. Traschelin 2. sinfonia, jossa hän lauloi mezzosopraano-osan "Äidin valituslaulun" sekä Jyväskylä Sinfonian solistina kantesitetty Pekka Kostiaisen Requiem ja Jyrki Linjaman Stabat Mater. Tahkola on esiintynyt runsaasti eri puolella Suomea festivaaleilla omin liedresitaalein, ohjelmassaan suomalaista, saksalaista, espanjalaista sekä venäläistä laulukirjallisuutta, kirkkokonsertein sekä mm. Jyväskylän, Kemin, Kuopion, Lappeenrannan, Oulun, Turun kaupunginorkesterien, Kymi - ja Pori sinfonietan solistina, kuorojen solistina, radio- ja televisiotallenteilla sekä 5 omakustanteella. Vuonna 2013 häneltä ilmestyi Nova Recordsille levy "Sineä ja kultaa", joka sisältää mm. Toivo Kuulan yksinlauluja sekä Tauno Pylkkäsen Kuoleman joutsen -laulusarjan Nova Ensemblen kanssa. Tammikuussa 2015 ilmestyneellä Jean Sibelius 150 -kamarimusiikkilevyllä Annastiina Tahkola laulaa Sibeliuksen yksinlauluja. Suomen lisäksi hän on esiintynyt Virossa ja Italiassa. Tahkolan instrumentteja ovat myös huilu ja piano.
Suomen Kansallisoopperassa hän debytoi vuonna 2010 Brittenin Albert Herring oopperassa Mrs. Herringin roolissa, jota on esitetty myöhemmin myös maakunnissa. Tahkolaa kuultiin myös Kokkolan Oopperakesän 2017 tuotannossa, G. Meyerbeerin Oopperassa L'etoile Du Nord Sakari Oramon johdolla, jossa hän lauloi Ekimonnan roolin sekä Kaisan roolissa Aulis Sallisen Punaisessa Viivassa Kemissä maaliskuussa 2018.


title: Annastiina Tahkola

text: Esikuvinaan Tahkola pitää Anne Sofie von Otteria ja Olga Borodinaa.


title: Annastiina Tahkola

text: Tahkola voitti ensimmäisen kansainvälisen Sibelius-laulukilpailun Järvenpäässä 2007, ja sai samana vuonna Heinäveden kulttuuripalkinnon.


title: Erich Ollenhauer

text: Erich Ollenhauer (27. maaliskuuta 1901 – 14. joulukuuta 1963) oli Saksan liittotasavallan Sosiaalidemokraattisen puolueen SPD:n johtaja 1952–1963.


title: Erich Ollenhauer

text: Ollenhauer oli syntynyt Magdeburgissa ja liittyi SPD:hen 1920. Uranssa alussa hän toimi sanomalehdentoimittajana synnyinkaupungissaan, vuosina 1921–1928 sosialistisen Arbeiterjugend-lehden toimittajana ja 1928–1933 sosialistisen työläisnuorisoliikkeen puheenjohtajana.


title: Erich Ollenhauer

text: Natsien valtaantulon jälkeen hän muutti Saksasta Prahaan 1933. Toisen maailmansodan alkamisen jälkeen hän oli perustamassa vastarintaliikkeitä ympäri Eurooppaa, Tanskassa, Ranskassa, Espanjassa, Portugalissa ja lopulta Lontoossa, jossa hän oli sodan loppuun asti.


title: Erich Ollenhauer

text: Tammikuussa 1946 palattuaan Saksaan hänet valittiin aluksi SPD:n varapuheenjohtajaksi ja 1952 puheenjohtajaksi Kurt Schumacherin jälkeen. Ollenhauer valittiin Saksan liittopäiville liittovaltioiden vaaleissa 1949. Ollenhauer valittiin SPD:n puoluejohtajaksi 1952. Hän oli SPD:n ehdokkaana Saksan hallituksen johtoon vuosien 1953 ja 1957 vaaleissa, mutta molemmilla kerroilla hävisi CDU:n Konrad Adenauerille, koska hänessä ei nähty samanlaista vetovoimaa kuin edeltäjässään Schumacherissa.


title: Erich Ollenhauer

text:
Vuonna 1957 Ollenhauer kutsui koolle yleiseurooppalaisen turvallisuusliiton, jossa yhdistynyt Saksa voisi olla tasa-arvoinen jäsen. Suunnitelma oli radikaali, se auttoi Brandtin Idänpolitiikkaa kehittymään Euroopan Unionin kanssa, mutta ei tarkoittanut Saksan yhdistymistä. Ollenhauerin ajatus tunnetaan myös Ollenhauerin suunnitelmana.
Hän kieltäytyi liittokansleriehdokkuudesta kolmannella kerralla ja antoi tukensa Berliinin pormestari Willy Brandtille 1961.
Ollenhauer toimi Sosialistisen Internationaalin presidenttinä 1963.


title: Sallan rautatieasema

text: Sallan rautatieasema (, ratakm 1121+400) on lakkautettu rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Sallan kunnan keskustaajamassa 65 kilometrin päässä Kemijärven rautatieasemalta itään. Se avattiin matkustaja- ja tavaraliikenteelle vuonna 1947 Märkäjärven nimellä. Vuonna 1956 aseman nimi vaihdettiin Sallaksi. Liikennepaikka lakkautettiin vuonna 2012.


title: Sallan rautatieasema

text: Sallaan oli henkilöliikennettä 1940-luvulla ja vuosina 1961–1967. Sallaan ajettiin vielä 1990-luvulla kokeiluluontoisia hiihtojunia, mutta ne lopetettiin kannattamottomina. Sallan aseman miehitys loppui 1994.


title: Martonvaara

text:
Martonvaaran kylä sijaitsee Pohjois-Karjalassa, Polvijärven kunnan pohjoisimmassa osassa, Höytiäisen rannalla, rajanaapurina Juuan kunnan kanssa.
Polvijärvelle Martonvaarasta on matkaa 25 km,
Juukaan 30 km, Nunnanlahteen 20 km ja Kolille 18 km. Lähin kaupunki, Joensuu, on 65 km:n päässä. Joensuussa sijaitsee lähin lentokenttä ja rautatieasema.
PKO lakkautti myymälänsä Martonvaarassa vuonna 1985. Kylän kaksi viimeistä kyläkauppaa lakkautettiin 1990-luvun lopulla (K-kauppa) ja vuonna 2000 (T-kauppa Jari Oksman).


title: Hoover

text: Hoover voi tarkoittaa:


title: Alsing Andersen

text: Alsing Emanuel Andersen (5. helmikuuta 1893 – 5. joulukuuta 1962)) oli tanskalainen sosiaalidemokraattinen poliitikko. Andersen toimi Tanskan puolustusministerinä 1935–1940 ja Sosialistisen internationaalin presidenttinä 1957–1962. Tanskan sosiaalidemokraattisen puolueen varapuheenjohtajana ja puheenjohtajana 3. toukokuuta 1942 Thorvald Staunigin kuoleman jälkeen Tanskan natsimiehityksen päättymiseen saakka 1945. Andersen palasi hetkeksi kansalliseen politiikkaan opetus- ja terveysministerinä 13. marraskuuta–23. marraskuuta 1947.


title: Riksgränsenin seisake

text: Riksgränsenin seisake (, ) on rautatieliikennepaikka Ruotsin rataverkkoon kuuluvalla Malmbanan-radalla. Liikennepaikka sijaitsee Riksgränsenin laskettelukeskuksen välittömässä läheisyydessä Kiirunan kunnassa aivan Norjan rajan tuntumassa. Liikennepaikalla pysähtyvät kaikki rataosalla liikennöivät henkilöjunat.


title: Riksgränsenin seisake

text: Seisake käsittää yhden laituriraiteen. Sekä laituri että raide on kauttaaltaan katettu kunnossapidon helpottamiseksi.


title: Utele-teoria

text: Utele-teoria ("Universal Theory of the Energies in Life on the Earth") on Jorma Saarnin näennäistieteellinen kosmologinen teoria. Saarni väittää Utelen mahdollistavan täysin uudenlaisen tavan tuottaa halpaa energiaa. Utele yhdistää suhteellisuusteorian kvanttimekaniikkaan ja ratkaisee lisäksi ilmastonmuutoksen aiheuttamat ongelmat.


title: Utele-teoria

text: Vuonna 2002 Saarni julkaisi kirjan "Elämme mustassa aukossa", jossa Saarni väitti että Aurinko on Linnunradan keskellä ja että tähdet ovat luonteeltaan täysin erilaisia kuin Aurinko. Auringon valo on "gravitaatiovaloa", tähtien valo taas "energiavaloa".


title: Utele-teoria

text: Saarni oli ajatellut julkistaa kehittämänsä atomimallin väitöskirjana vuonna 1999, mutta Oulun yliopisto ei kuitenkaan innostunut asiasta, joten suunnitelma UTELE-teorian edistämiseksi ja esittelemiseksi avoimena ja julkisena hankkeena muuttui yksityiseksi hankkeeksi. Saarni perusti kolmen yrityksen konsernin tutkimaan Utele-teoriaa. Utele-yhtiöillä oli toimitilat Oulunsalossa. Talouselämä kertoi syyskuussa 2006, että Utelen hallitukseen ovat tulleet Keskon hallintoneuvoston entinen puheenjohtaja, kauppaneuvos Matti Kallio, sekä entinen Soneran ja kuwaitilaisen Wataniya-teleoperaattorin toimitusjohtaja Harri Koponen. Lehden mukaan he uskovat lujasti yritykseen ja ovat sijoittaneet rahaa sen toimintaan.


title: Utele-teoria

text:
Saarni perusti Utele-yhtiöiden rinnalle muita osakeyhtiöitä:
Saarni teki vuonna 2001 patenttihakemuksen otsikolla "”Menetelmä auton sähkölaitteiden toiminnan konstruoimiseksi”", mutta ei lunastanut ko. patenttia.


title: Utele-teoria

text: Utele ilmoitti osakkeenomistajille julkaisevansa "evidenssilaitteen" vuoden 2007 kuluessa. Laitteen oli tarkoitus todistaa teorian keskeisiä sisältöjä, mutta toistaiseksi laitteesta ei ole uutisoitu.


title: Utele-teoria

text: Tammikuussa 2011 sanomalehti Kaleva uutisoi, että Utele olisi kuoppaamassa teoriaansa ja Utelen ympärille perustetut yhtiöt ovat sulautumassa yhdeksi. Kaupparekisteritietojen perusteella yhtiön varat alkavat myös loppua.


title: Coloradojoki

text: Coloradojoki on Lounais-Yhdysvalloissa ja Luoteis-Meksikossa virtaava joki. Sen pituus on arviolta noin 2 330 kilometriä ja valuma-alueen pinta-ala 637 000 km.


title: Coloradojoki

text: Coloradojoki kulkee Kalliovuorilta Coloradon osavaltiosta Utahiin, sitten Arizonaan, jossa se kulkee ensin Arizonan ja Nevadan ja sitten Arizonan ja Kalifornian rajajokena päätyen Meksikoon. Joki virtasi aiemmin Kalifornianlahteen, mutta ei kuivina aikoina yletä sinne kastelukäytön aiheuttaman kuivumisen vuoksi.


title: Coloradojoki

text: Joki on tunnettu muun muassa Hooverin padosta sekä Grand Canyonista, jonka se on vuosimiljoonien saatossa uurtanut.


title: Coloradojoki

text: Hooverin padon jälkeen rakennettiin Parkerin pato. Sen muodostamasta tekojärvestä kuljetetaan vettä Los Angelesin ja San Diegon tarpeisiin. Muita patoja ovat Davis, Imperial, Laguna ja Morelos. Osa joen virtaamasta ohjetaan kasteluvedeksi maanalaisten tunnelien kautta.


title: Coloradojoki

text: Yhdysvaltojen ympäristönsuojeluvirasto EPA on pyrkinyt selvittämään, miten joen yläjuoksulla Coloradon osavaltiossa sijaitseva, jo vuonna 1923 suljetun Gold King Mine -nimisen kultakaivoksen jätealtaan myrkkyjä voitaisiin siivota. Viranomaisten paikalla ollessa 5. elokuuta 2015 pato murtui, ja noin kaksitoista miljoonaa litraa saastetta pääsi purkautumaan alapuoliseen Cement Creekiin, joka on jo ennestään myrkyllisyyden vuoksi kalaton. Cement Creek ruokkii Animasjokea, ja se puolestaan San Juan -jokea, joka on Coloradojokeen Utahin alueella laskeva itäinen sivujoki. Viranomaiset ovat kieltäneet varmuuden vuoksi turisteja koskemasta Coloradon kanjonin veteen. Vertauksen vuoksi vuotanut nestemäärä on samaa luokkaa, minkä suomalainen Talvivaaran kaivos päästi luontoon pahimmillaan noin puolessatoista tunnissa vuonna 2012 ja yhteensä 100-kertaisen määrän eli 1,2 miljoonaa kuutiometriä, mutta on selvää, että nesteen sisältö ei ole samaa.


title: Plymouth Laser

text: Plymouth Laser on yhdysvaltalaisen Diamond Star Motorsin valmistama Mitsubishi Eclipseen perustuva urheilullinen, coupe-mallinen, 4-paikkainen henkilöauto.


title: Plymouth Laser

text:
Plymouth Laser on yksi variaatio Diamond Star Motorsin valmistamista autoista, joita myyntiin kolmella eri tuotemerkillä: Mitsubishi Eclipse, Eagle Talon ja Plymouth Laser. Nämä tuotemerkit erottuvat toisistaan lähinnä logojen, muovisten korin osien ja sisustan osien vuoksi. Valmistusvuodet olivat 1989–1994. Plymouth Laserin valmistusmäärät olivat näiden kolmen pienimmät. Vuonna 1994 Laserin tuotanto lopetettiin kesken vuotta heikon myyntimenestyksen takia.
Laserin myyntivaikeuksien syitä olivatkin kolmen lähes samanlaisen auton päällekkäinen valmistus ja heikompi markkinointi verrattuna Eagleen ja Mitsubishiin, joiden mallien valmistamista ja myymistä vielä jatkettiin.


title: Plymouth Laser

text:
Laserin kori on suunniteltu ja valmistettu Yhdysvalloissa. Auton pääkomponentit eli moottorit, vaihteistot ja suuri osa sähkölaitteista ovat Mitsubishin valmistamia.
Laser RS turbo -mallin kaksilitraista 4G63-moottoria ja vaihteistoa käytettiin mm. Mitsubishin Lancer Evolutionissa WRC-rallikäyttöön muunnettuina versioina.


title: Plymouth Laser

text: Varsinkin Yhdysvalloissa nämä alun perin halvat ja tavallaan aikaansa edellä olleet autot ovat nykyään suosittu kohde tuning-piireissä. Varsinkin RS Turbo AWD -versio on haluttu malli ja niistä on rakennettu paljon drag racing -kilpureita tai ralliautoja.Perusmalleissa oli 1,8-litrainen nelisylinterinen moottori. Vaihtoehtona oli 2-litrainen vapaastihengittävä (135 hv) tai turboahdettu (195 hv) moottori.


title: Plymouth Laser

text: Vakiona 5-vaihteinen manuaali. Vaihtoehtona 4-vaihteinen automaatti. Yhteensä 115 981


title: Plymouth Laser

text:
Laser RS Turbo oli Yhdysvalloissa ilmestyvän "Car and Driver" -lehden kymmenen parhaan auton listalla vuodesta 1989 vuoteen 1992.
Autoja löytyy jonkin verran myös Euroopasta tuontiautoina.


title: Mika Luttinen

text: Mika Kristian Luttinen (s. 1971 Oulu) on suomalainen metallimuusikko, joka tunnetaan parhaiten Impaled Nazarene -yhtyeestä, jossa hän laulaa ja vastaa sanoituksista. Yhtyeessä hän on käyttänyt myös taiteilijanimiä "Sluti666", "Mikaakim" ja "Slutifer". Impaled Nazarenen lisäksi Luttinen on ollut mukana muun muassa yhtyeissä Diabolos Rising, Raism, Obscene Eulogy ja The Rocking Dildos. Hän on myös esiintynyt vierailevana vokalistina mm. yhtyeiden The Crown, Thou Art Lord, Ancient Rites ja Rytmihäiriö levyillä, sekä sessiojäsenenä Sentencedissä.


title: Mika Luttinen

text: Luttinen kiinnostui raskaasta musiikista 13-vuotiaana kuultuaan radiosta Venomia. 90-luvulla Luttinen muutti Belgiaan mennäkseen naimisiin. Hän muutti takaisin Suomeen vuonna 2000, ja asuu nykyään pääkaupunkiseudulla. Luttisella on pikkuveli Kimmo, joka toimi Impaled Nazarenen rumpalina vuosina 1990–1995.


title: Niskan retkahdusvamma

text: Niskan retkahdusvamma eli piiskaniskuvamma () on pehmytkudosvaurio, joka johtuu tavallisesti pään äkillisestä taaksetaivutuksesta onnettomuudessa. Vamman oireina ovat yleensä niskasärky ja niskan jäykkyys.


title: Niskan retkahdusvamma

text: Tyypillinen tilanne, jossa niskan retkahdusvamma syntyy, on liikenteessä tapahtuva peräänajokolari. Peräänajon seurauksena autossa istuvan henkilön vartaloon kohdistuu suuri kiihtyvyys, jolloin pää, joka ei ole penkissä kiinni, jää jälkeen. Kokeellisissa malleissa 10 mailin tuntivauhdilla (n. 16 km/h) tapahtuva kolari aiheuttaa päähän kohdistuvan 11 G:n suuruisen kulmakiihtyvyyden.


title: Niskan retkahdusvamma

text: Pään äkillinen taaksetaivutus eli hyperekstensio vaurioittaa niskan ja kaulan pehmytkudoksia, kuten välilevyjä, selkärangan etu-pitkittäissidettä ("ligamentum longitudinale anterius") ja ruokatorvea. Alueen lihaksista tyypillisesti vaurioituvat pitkä kaulalihas ("m. longus colli") ja päännyökkääjälihas ("m. sternocleidomastoideus"). Myös kaulapunoksen ("plexus cervicalis") hermot ja selkärangan fasettinivelet voivat vahingoittua. Kun vartaloon kohdistuva kiihtyvyys loppuu, pää retkahtaa eteenpäin, mikä aiheuttaa vaurioita selkärangan taka-pitkittäissiteisiin ja alueen lihaksistoon.


title: Niskan retkahdusvamma

text: Retkahdusvamman pääoireena on voimakas niskasärky, jonka syynä saattaa olla ainakin osittain aivokalvojen venytystila. Oirekuvaan kuuluu myös niskan seudun jäykkyys ja toisinaan päänsärky takaraivolla tai silmien takana. Joskus saattaa esiintyä kaulapunoksen venytyksen aiheuttamaa näön hämärtymistä, käden tai käsivarren tuntopuutoksia ja nikamavaltimoiden supistumisesta johtuvaa huimausta ja tinnitusta. Jos vamman sattuessa pää on kiertyneenä oikealle tai vasemmalle, oireet ovat usein sillä puolella voimakkaampia. Oirekuvaan eivät sen sijaan kuulu hermo-oireet, kuten jalkojen tuntopuutokset tai motorisen toiminnan häiriöt, jotka viittaavat selkäytimen pysyvään vammautumiseen.


title: Niskan retkahdusvamma

text: Lisätietoa vammasta voi saada röntgen- tai magneettikuvauksella.


title: Niskan retkahdusvamma

text: Niskan retkahdusvammaa hoidetaan särkylääkkeillä, levolla ja niskan immobilisaatiolla, jossa apuna voidaan käyttää pehmeää kauluria. Niskan tukikaulureista ei kuitenkaan ole osoitettu olevan hyötyä. (lähde: Terveyskirjasto) Oireet paranevat tavallisesti itsestään kuukausien kuluessa, mutta osalle potilaista jää kipua tai muita oireita vuosienkin kuluttua vammasta.


title: Joanna Bogdanoff

text: Joanna Bogdanoff (s. 16. joulukuuta 1980 Helsinki) on suomalainen kilpakarateka ja katutaiteen tutkija.


title: Joanna Bogdanoff

text: Bogdanoffin vanhemmat ovat Regina Bogdanoff ja Pentti Kulmala, isoisä on Orvo Bogdanoff. Bogdanoff kiinnostui jo lapsena taistelulajeista, samoin piirtämisestä ja kirjoittamisesta. Hän näki 11-vuotiaana televisiosta ohjelman karatesta, mutta vasta vuoden 1995 alussa hän sai isältään luvan aloittaa karateharrastuksen Tapanilan Erässä. Samoihin aikoihin hän kirjoitti myös ensimmäisen pitkän kertomuksen, josta syntyi myöhemmin idea kokonaiselle kirjasarjalle.


title: Joanna Bogdanoff

text: Vuosien saatossa karatesta tuli yhä tärkeämpi osa hänen elämäänsä, ja hänen saavutettuaan vuoden 1999 lopulla karaten sinisen vyön (2.Kyū) heräsi kiinnostus omien taitojen kokeilemiseen myös kilpailutatameilla. Valmentaja löytyi oman kotisalin tutuista ohjaajista, ja kova kilpailuun harjoitteleminen alkoi.


title: Joanna Bogdanoff

text: Ensimmäisiin karatekilpailuihin Bogdanoff osallistui vuonna 2000 Renshinkanin karatesalilla Helsingissä. Hän otteli yli 14-vuotiaiden tyttöjen sarjassa ja saavutti heti ensimmäisistä kilpailuista pronssia. Samoihin aikoihin hän aloitti lasten karateharjoituksien ohjaajana.


title: Joanna Bogdanoff

text: Vuonna 2001 20-vuotias Bogdanoff osallistui ensi kerran nuorten suomenmestaruuskilpailuihin ja sai pronssia. Samoihin aikoihin hän kävi Ruotsissa ja tutustui soryu-karateen sekä osallistui ruotsalaiseen Kodomo Cup -kilpailuun, jonka hän voitti. Saman vuoden huhtikuussa hän osallistui ensi kerran aikuisten suomenmestaruuskilpailuihin, josta saavutti hopeaa. Toukokuussa Ruotsissa järjestetyissä Ring Pokalen -kilpailuissa Bogdanoff voitti omassa sarjassaan kultaa ja sai kilpailuissa osoittamiensa taidonnäytteiden johdosta karaten ruskean vyön (1.kyu). Wadō-ryū tyylisuunta vaihtui Soryu-karateen.


title: Joanna Bogdanoff

text: Vuoden 2001 lopulla Bogdanoffin nelihenkinen joukkue osallistui joukkuekilpailun suomenmestaruuskilpailuihin ja sai hopeamitalin. Santa Claus team cup -kilpailussa Ruotsissa hän saavutti joukkueensa kanssa kilpailujen mestaruuden. Kilpailu oli hänen toistaiseksi viimeinen kilpailunsa. Kaikkiaan 26 karatekilpailusta vuosina 2000-2002 hän on saanut 9 kultamitalia, 8 hopeamitalia ja 8 pronssia. Vuonna 2003 hänelle myönnettiin soryu-karaten musta vyö (1. dan). Sen jälkeen hän on keskittynyt kirjoittamiseen ja on ollut mukana karaten valmennustoiminnassa.


title: Tim Buckley

text: Tim Buckley (oik. Timothy Charles Buckley III, 14. helmikuuta 1947 Washington D.C., Yhdysvallat – 29. kesäkuuta 1975 Santa Monica, Kalifornia, Yhdysvallat) oli kokeellinen laulaja ja lauluntekijä, joka yhdisteli työssään elementtejä muun muassa folkmusiikista, jazzista ja progressiivisesta rockista. Hän kuoli heroiinin yliannostukseen 28-vuotiaana. Buckleyn poika oli myös muusikko Jeff Buckley.


title: Ágota Kristóf

text: Ágota Kristóf (30. lokakuuta 1935 Csikvánd, Unkari – 27. heinäkuuta 2011 Neuchâtel, Sveitsi) oli unkarilaissyntyinen kirjailija. Unkarin vuoden 1956 kansannousun aikana hän pakeni Itävallan kautta Sveitsiin, jossa hän aloitti kirjoittamisen ja ryhtyi myöhemmin kirjoittamaan pääasiassa ranskan kielellä.


title: Ágota Kristóf

text: Kristóf tuli maailmankuuluksi kymmenille kielille käännetyllä omaelämäkerrallisesti sävyttyneellä trilogiallaan, joka kuvaa kaksospoikien elämää toisessa maailmansodassa. Se koostuu kirjoista "Le grand cahier", (L’éditions du Seuil, Pariisi, 1986, suom. "Iso vihko"), "La preuve" (1988) ja "Le troisième mensonge" (1991). Kristófin teoksista on suomennettu vain "Iso vihko". János Szász ohjasi siitä elokuvan, joka sai ensi-iltansa vuonna 2013.


title: Ágota Kristóf

text: Kristófilta on ilmestynyt myös muita teoksia, kuten omaelämäkerrallinen "L’analphabète" (2004).


title: Ágota Kristóf

text: Sveitsissä kuolemaansa saakka asuneelle Kristófille myönnettiin lukuisia huomattavia palkintoja, kuten sveitsiläinen Gottfried Keller -palkinto vuonna 2001.


title: Maailmanhallitus (One Piece)

text: Maailmanhallitus () on kuvitteellinen poliittinen järjestö One Piece manga- ja animesarjassa.


title: Maailmanhallitus (One Piece)

text: Maailmanhallitus on liittouma, johon kuuluu noin 180 maata. Itsenäiset maat hoitavat omat sisäiset asiansa (joskus Maailmanhallitus puuttuu myös niihin), mutta Maailmanhallituksen kanssa liittoutuneet kansainvälisesti.


title: Maailmanhallitus (One Piece)

text: Ensisilmäyksellä katsoen Maailmanhallitus vaikuttaisi valvovan maailmanlaajuisesti kaikkien etuja, tehden maailmasta turvallisen jokaiselle. Yhdessä Merivoimien kanssa he jahtaavat rikollisia turvatakseen jokaista maata. Maailmanhallitus on suurin kaikista oikeutta valvovista voimista ja rohkaisee poliittisia liikkeitä ilman minkään osapuolen kyseenalaistamista tai vastustamista.


title: Maailmanhallitus (One Piece)

text: Todellisuudessa monien maiden tietämättä Maailmanhallitus tekee salaisia liikkeitä usein korruptoitunein motiivein. Juonen edetessä paljastuu yhä enemmän, että he salailevat totuuksia tai ihmisten oikeuksia. Henkilöt joista tulee Maailmanhallituksen vihollisia, joutuvat metsästyksen kohteeksi ja myös kaikki heidän kumppaninsa kohtaavat saman lopun.


title: Maailmanhallitus (One Piece)

text: Maailmanhallituksen voima olla kertomatta tai kertoa totuuksia maailmalle johtavat oikeiden tietojen katoamiseen. Kaikki maat jotka tukevat rikollista toimintaa ovat riski Maailmanhallitukselle, mutta mitä heille käy ei olla vielä paljastettu. Suurimmaksi osaksi Maailmanhallituksella on suuri rooli maailman johtamisessa poliittisesti ja heidän toiminnastaan on enemmän hyötyä kuin haittaa.


title: Maailmanhallitus (One Piece)

text: Professori Cloverin puhelusta Viiden johtotähden kanssa paljasti lisää Maailmanhallituksesta. Kauan aikaa sitten oli olemassa valtava kuningaskunta joka oli ylpeä voimastaan ja kestävyydestään. Siihen aikaan rakennettiin Muinaiset aseet. Kyseisen kuningaskunnan ihmiset jättivät poneglyfejä todistamaan tuleville sukupolville olemassaolostaan hieman ennen tuhoutumistaan vielä tuntemattomien vihollisten käsiin. Kyseiset viholliset selvisivät ja 800 vuoden takaisen todellisen historian lopussa, Maailmanhallitus syntyi. Cloverin mukaan kyseinen aika saattoi olla Maailmanhallitukselle huonoa aikaa. Kuningaskunta sisälsi mahtavia voimia, mutta nyt kaikki tieto niistä on kadonnut. Ennen kuin Clover ehti kertoa kuningaskunnan nimen, yksi Viidestä johtotähdestä käski ampua hänet. Tähän mennessä kaikki jotka ovat halunneet oppia todellisesta historiasta, on määrätty tapettaviksi syytettyinä tiedon opiskeluun Muinaisista aseista. Tietoa poneglyfeistä pidetään yhtenä vakavimpina rikoksina.


title: Maailmanhallitus (One Piece)

text: 22 vuotta sitten Oharan opiskelijat salaa etsivät tietoa todellisesta historiasta. Monet arkeologit, kuten Nico Olvia olivat lähteneet neljä vuotta aiemmin etsimään ympäri maailmaa poneglyfejä. Lopulta Merivoimat nappasivat Nico Olvian ja tappoivat muut kollegat. Heidän suunnitelmanaan oli lähettää Oharaan Buster Call niminen hyökkäys jonka johtaja olisi vara-amiraali Saulo. Saulo kuitenkin järkyttyi kuullessaan hallituksen tavasta pyyhkiä historiaa ja päätti vapauttaa Nico Olvian.


title: Maailmanhallitus (One Piece)

text: Olvia suuntasi Oharaan ja varoitti kaikkia tulevasta hyökkäyksestä. Yrittäessään itsekin paeta hän joutui uudelleen vangiksi Spandinen ja muiden sen aikaisten CP9n agenttejen saavuttua. Cipher Pol ryntäsi Tiedon puuhun ja löysi kellarikerroksesta poneglyfin. Professori Cloverille annettiin puhelu Viideltä johtotähdeltä, jonka aikana paljastui paljon tietoa todellisesta historiasta.


title: Maailmanhallitus (One Piece)

text: Kun Clover aikoi paljastaa entisen maailmaa johtaneen kuningaskunnan nimen, yksi johtotähdistä käski ampua hänet ja aloittaa Buster Call hyökkäys, sillä Oharan opiskelijat tiesivät liikaa. Laivastoa johtava vara-amiraali Kuzan käski aloittaa saaren tulituksen kun siviilit saatiin evakuoitua ja sotilaat saivat Tiedon puun tuleen. Spandine jätti Olvian muiden opiskelijoiden kanssa pommituksen alle, ja samalla sai tietoonsa jo paenneen Nico Robinin olevan yksi arkeologeista myös. Robinia ei päästetty evakuointialukseen, jonka myöhemmin upotti vara-amiraali Sakazuki. Saulo oli aikaisemmin myös päätynyt saarelle ja päätti nyt puolustaa Robinia tuhoten kuusi sotalaivaa kunnes Kuzan jäädytti hänet hengiltä. Saulonin ystävänä hän päästi Nico Robinin pakoon.


title: Maailmanhallitus (One Piece)

text: Kuukauden kuluttua Merivoimien kanssa työskentelevä Maailmanhallitus päätti salata Oharan tapahtumat. He antoivat Nico Robinille 79 miljoonan berryn kiinniottopalkkion siitä, että hän pakeni Buster Call hyökkäykseltä ja osasi tulkita poneglyfejä. Maailmalle he kertoivat muunnellun version, jossa Nico Robin oli itse tuhonnut kuusi sota-alusta vasta kahdeksan vuoden iässä.


title: Maailmanhallitus (One Piece)

text: Viisitoista vuotta sitten nimeämätön (ja mangassa ei esiintynyt) merirosvokapteeni vangitsi viisisataa valtakunnan sotilasta ja aikoi sen ajan kuninkaan paikalle. Juuri ennen kuin kuningas aikoi antautua, Maailman hallitus lähetti nuoren 13-vuotiaan Rob Luccin, joka tappoi kaikki 500 sotilasta ennen merirosvokapteenin surmaamista. Sotilaat olivat Luccin mielestä niin heikkoja, että oli rikos pitää heitä valtakunnan sotilaina siitä hetkestä eteenpäin.


title: Maailmanhallitus (One Piece)

text: Maailmanhallitus teki siirtonsa jälleen 8 vuotta sitten Water 7 saarella. He saivat tietää, että muinaisen aseen, Plutonin pohjapiirrokset ovat olemassa ja laivapuuseppä Tom pitää niitä itsellään. Siihen aikaan Tomilla oli kaksi apulaista, Cutty Flam ja Iceburg. Tom oli heidän kanssaan viimeiset kymmenen vuotta rakentanut höyryvoimaisen laivan (merijuna), joka olisi suuri apu Water 7:lle. Samalla hän sai anteeksi sen, että rakensi Merirosvokuningas Gold Rogerin laivan. Maailmanhallitus lähetti CP5:n hakemaan Tomilta pohjapiirroksia, mutta Tom kielsi niiden olemassaolon kokonaan.


title: Maailmanhallitus (One Piece)

text: Suutuksissaan kun Tom valehteli heille, CP5:n johtaja Spandam päätti lavastaa Tomin syylliseksi rikokseen. Samana päivänä kun Tom olisi saanut rikoksensa anteeksi, CP5 varasti hänen alaisensa Cutty Flamin tekemät sotalaivat ja pommitti Water 7:ää. Jokainen tiesi kelle sotalaivat kuuluivat ja Tom apureineen otettiin kiinni. Toivoessaan yhä saavansa Plutonin pohjapiirrokset, Spandam toimitti Tomin ja hänen apurinsa kaupungille ja pyysi saada heidät huostaansa. Koska Tomilla oli oikeus saada yksi rikoksistaan puhtaaksi, Tom päättikin pelastaa sillä Cutty Flamin ja Iceburgin.


title: Maailmanhallitus (One Piece)

text: Kun Tomia oltiin viemässä Enies Lobbyyn, Cutty Flam meni junaraiteille estääkseen Tomin poisviemisen. Huomatessaan singon olevan hyödytön junan pysäytyksessä, hän yritti paljain käsin pysäyttää junan, joutuen vain junan jyräämäksi. Hän ei kuitenkaan kuollut päätyi laivahylylle, jonka osien avulla hän rakensi itsestään kyborgin ja vaihtoi nimensä Frankyksi. Spandam ei saanut haluamiaan pohjapiirroksia, sillä Tom oli jo ehtinyt luovuttaa ne Iceburgille. Water 7:n tapahtumat tappoivat noin sata ihmistä.


title: Maailmanhallitus (One Piece)

text: Yksi suurimmista nykyisistä Maailmanhallituksen tapahtumista on, kun Maailmanhallitus päätti salata Sir Crocodilen osallisuuden Alabastan tapahtumiin. Kun Monkey D. Luffy ja muut Olkihattupiraatit voittivat Crocodilen ja Baroque Worksin, Maailmanhallitus ei halunnut julkisuuteen tulevan tietoa, että merirosvot pelastivat Alabastan. Niinpä Smokerille ja Tashigille annettiin kaikki kunnia Crocodilen ja Baroque Worksin pidättämisestä.


title: Maailmanhallitus (One Piece)

text: Kun Smokerille ja Tashigille luvattiin mitalit ja ylennys, Smoker kieltäytyi itsensä ja Tashigin puolesta ottamasta niitä vastaan, sillä he eivät olleet tehneet mitään Alabastan pelastamiseksi. Roronoa Zorolle annettiin 60 miljoonan berryn kiinniottopalkkio siitä hyvästä, kun hän voitti sata Baroque Worksin työntekijää Whiskey Peakilla ja Mr. 1n Alubarnassa. Luffyn kiinniottopalkkio nousi 30 miljoonasta 100 miljoonaan voitettuaan Sir Crocodilen, yhden kaapparilordeista.


title: Maailmanhallitus (One Piece)

text: Myöhemmin, Spandam sai tietää Aokijiltä, että Olkihattupiraatit ja Nico Robin olivat saapumassa Water 7:ään. Pelotellen Nico Robinia Buster Call -hyökkäyksellä, Nico Robin suostui yhteistyöhön heidän kanssaan. Hän ja Blueno murtautuivat Iceburgin luokse ja ampuivat häntä jättäen henkiin, jotta Iceburg voisi kertoa Olkihattujen olevan hyökkäykseen syyllisiä.


title: Maailmanhallitus (One Piece)

text: Seuraavana yönä, CP9 hyökkäsi kartanoon naamioituneina ja voittivat Galley-La kompanjan jäsenet, jotka suojelivat Iceburgia. Etsiessään Plutonin pohjapiirroksia, yksi rakennusmiehistä, Paulie hyökkäsi Rob Luccin ja Kakun kimppuun. Heidän voitettua Paulien, hän kertoi heille Plutonin pohjapiirroksen olevan väärennös. Samalla kun Robin piti Iceburgin aloillaan, CP9 paljasti hänelle kasvonsa. Lucci tajusi, että Iceburg oli antanut oikeat pohjapiirrokset Cutty Flamille, nykyisin Franky nimellä tunnetulle Tomin entiselle työntekijälle. Lopulta Olkihatut murtautuivat huoneeseen ja vaativat Robinilta selitystä tapahtumille. Robin sanoi sisällään olevan pimeyden, josta he eivät tietäisi mitään, jonka jälkeen hän meni rautatieasemalle CP9:n voittaessa Olkihatut helposti.


title: Maailmanhallitus (One Piece)

text: Sytytettyään kartanon tuleen (Iceburgin ja Paulien ollessa vielä sisällä), CP9 lähti etsimään Frankyä ennen Aqua Laguna myrskyn saapumista. Hyökättyään brutaalisti Frankyn joukon kimppuun, heille selvisi Frankyn majailevan Tomin entisessä työpajassa Usoppin ja Going Merryn kanssa syöttinä Luffylle. Koska Franky ei antanut Plutonin pohjapiirroksia suosiolla, väkivalloin CP9 otti hänet kiinni. Ennen lähtöä he antoivat Frankylle puhelun Spandamin kanssa, joka nykyisin on CP9:n johtaja. Usopp pidätettiin myös, ja Going Merry päästettiin hyökyaaltojen sekaan. Kun Chopper pelasti Iceburgin ja Paulien, Olkihatuille selvisi Robinin motiivit. Samaan aikaan CP9 lähti Franky ja Usopp mukanaan kohti Enies Lobbyä.


title: Maailmanhallitus (One Piece)

text: Olkihattujen saavuttua Franky Familyn ja Galley-La -yhtiön kanssa Enies Lobbyyn, he taistelivat tiensä Oikeuden torniin jossa majaili CP9 Nico Robin ja Franky vankinaan. Luffyn voitettua Bluenon ja kaikkien Olkihattujen saavuttua Oikeuden tornin eteen, Luffy käski Nico Robinin sanoa haluavansa elää heidän kanssaan. Tämän jälkeen Olkihatut ja CP9:n jäsenet ottivat yhteen. Kesken taistelujen Spandam vahingossa painoi kultaista etanafoonia. Buster Call -hyökkäys oli saapumassa saarelle. Kun kaikki muut CP9:n jäsenet Luccia lukuun ottamatta oli voitettu, Buster Call saapui saarelle. Lopulta Luffy voitti Luccin ja Olkihatut yhdessä pakenivat Enies Lobbystä, paeten samalla Buster Call hyökkäkseltä.


title: Maailmanhallitus (One Piece)

text: Enies Lobbyn tapahtumat olivat niin suuri isku Maailmanhallitukselle, että jokainen Olkihatuista sai oman kiinniottopalkkionsa ja Olkihatuista tuli yli 600 miljoonan berryn merirosvoja. Olkihatut olivat julistaneet sodan Maailmanhallitusta vastaan. Maailmanhallituksella oli muutenkin tarpeeksi tekemistä, sillä Shanks ja Valkoparta olivat vaarassa aloittaa taistelun keskenään.


title: Maailmanhallitus (One Piece)

text: Nykyisin käynnissä olevassa tarinassa, Thriller Barkissa on paljastunut uusia Maailmanhallituksen siirtoja. Mustaparran ja Portgas D. Acen otettua yhteen Maailmanhallitus valitsi vihdoinkin Sir Crocodilelle jatkajaksi Mustaparran. Näin ollen kaapparilordeja oli jälleen seitsemän. Olkihattujen mennessä Thriller Barkia kohti, Maailmanhallitus huolestui siellä hallitsevan kaapparilordi Gekko Morian tilasta, ja lähettivät avuksi toisen kaapparilordin, Bartholomew Kuman. Tällä hetkellä Gekko Moria taistelee Olkihattuja vastaan, kun taas Bartholomew Kuma ei ole vielä nostanut sormeaankaan auttaakseen Moriaa tämän pyynnöstä. Kuman lähettäminen todisti, että Maailmanhallitus on huolissaan Olkihattujen tekemistä hyökkäyksistä Maailmanhallitusta vastaan.Hallituksen johtajia ovat Viisi johtotähteä ( ). He ovat miehiä, jotka hallitsevat Merivoimia, Cipher Polia ja Kaapparilordeja. Toinen oikealta puhui professori Cloverin kanssa Oharan tapauksen aikana käskien ampua Cloverin ja aloittaa Buster Call -hyökkäyksen.


title: Maailmanhallitus (One Piece)

text: Heillä tuntuu olevan paljon tietoa Todellisesta historiasta, päätellen järkyttyneestä reaktiosta Cloverin tietämykseen.


title: Maailmanhallitus (One Piece)

text: Pääartikkeli: Merivoimat


title: Maailmanhallitus (One Piece)

text: Pääartikkeli: Kaapparilordit


title: Maailmanhallitus (One Piece)

text: Pääartikkeli: Cipher Pol


title: Maailmanhallitus (One Piece)

text: Professori Vegapunk on tiedemies, joka työskentelee Merivoimissa. Hänen tutkimuksiensa avulla saatiin selville, että merikivenä tunnettu aine käy pirunmarjavoimaisten heikentämisen lisäksi myös laivojen pohjarunkona, jolloin Merihirviöt eivät erota laivoja pinnan alta. Hän on keksinyt myös "pasifistat", robotit joista ei vielä tiedetä paljoa. Kaapparilordi Bartholomew Kumaa on vahvistettu pasifistalla. Lisäksi Vegapunk on tehnyt hänestä robotti kopioita, joilla on käytössään kontr-amiraali Kuzanin laser. Lisäksi hän on keksinyt tavan "syöttää" elottomille esineille pirunmarjoja, jolloin mm. aseet voivat saada pirunmarjavoimat. Oletetaan että tohtori Vegapunkin tiede on 500 vuotta muun maailman tiedettä edellä. Tähän asti Vegapunkia ei olla vielä nähty vaan mainittu Cobbyn ja Spandamin puheissa.


title: Maailmanhallitus (One Piece)

text: He ovat tasavertaisia Merivoimien sotilaisiin verrattuna. Toisin kuin Merivoimien sotilaiden arvoasteikot, Maailmanhallituksen arvoasteikoista ei ole tietoa. He kuitenkin taistelevat usein Merivoimien sotilaiden kanssa.